cyanic-selkie/wikianc huggingface dataset:
ಪಿಂಕ್ ಫ್ಲಾಯ್ಡ್
ಲೈವ್‌ 8ನಲ್ಲಿ ಪುನರ್ಮಿಲನ
right|thumb|ರೊಜರ್‌ ವಾಟರ್ಸ್‌ (ಬಲಗಡೆ ಚಿತ್ರದಲ್ಲಿರುವಂತೆ) ಲೈವ್‌ 8ನಲ್ಲಿ ತಮ್ಮ ತಂಡದ ಸದಸ್ಯರನ್ನು ಮತ್ತೆ ಸೇರುತ್ತಾರೆ 2003ರ ಅಕ್ಟೋಬರ್‌ 30ರಲ್ಲಿ ಸ್ಟೀವ್‌ ಒ'ರೂರ್ಕ್‌ ನಿಧನರಾದರು. ಚಿಚೆಸ್ಟರ್‌ ಕ್ಯಾಥೆಡ್ರಲ್‌ನಲ್ಲಿ ನಡೆದ ಅವರ ಅಂತ್ಯಕ್ರಿಯೆಯಲ್ಲಿ ಗಿಲ್ಮೊರ್‌, ಮೇಸನ್‌ ಮತ್ತು ರೈಟ್‌ "ಫ್ಯಾಟ್‌ ಒಲ್ಡ್‌ ಸನ್‌" ಮತ್ತು "ದಿ ಗ್ರೇಟ್‌ ಗಿಗ್‌ ಇನ್‌ ದಿ ಸ್ಕೈ" ಕಾರ್ಯಕ್ರಮ ನೀಡಿದರು. 2002ರ ಜನವರಿಯಲ್ಲಿ ಮೇಸನ್‌ ಅವರು ಮುಸ್ಟಿಕ್‌ನಲ್ಲಿ ರಜಾದಿನದಲ್ಲಿದ್ದಾಗ ಆಶ್ಚರ್ಯಕರವಾಗಿ ವಾಟರ್ಸ್‌‌ರನ್ನು ಭೇಟಿಯಾದರು. ಈ ಭೇಟಿಯ ಫಲಶ್ರುತಿಯಾಗಿ ವೆಂಬ್ಲಿ ಅರೆನಾದಲ್ಲಿ ನಡೆದ ವಾಟರ್ಸ್‌' 2002ರ ಪ್ರವಾಸಕ್ಕೆ ವಿಶೇಷ ಅತಿಥಿಯಾಗಿ ಮೇಸನ್‌ರನ್ನು ಆಮಂತ್ರಿಸಲಾಗಿತ್ತು. ಲೈವ್‌ 8 ಕಾರ್ಯಕ್ರಮಕ್ಕಾಗಿ ತಂಡವನ್ನು ಮತ್ತೆ ಒಂದುಗೂಡಿಸುವ ನಿಟ್ಟಿನಲ್ಲಿ ಚರ್ಚಿಸಲು ಬಾಬ್‌ ಗೆಲ್ಡೊಫ್‌‌ ಆಮಂತ್ರಿಸಿದಾಗ, ಮೇಸನ್‌ರಿಗೆ ಅದು ಇನ್ನೊಂದು ಆಶ್ಚರ್ಯಕರ ವಿಷಯವಾಗಿತ್ತು. ಗೆಲ್ಡೊಫ್‌‌ ಆಗಲೇ ಗಿಲ್ಮೊರ್‌ರನ್ನು ಕೇಳಿದ್ದರು, ಆದರೆ ನಕಾರಾತ್ಮಕ ಪ್ರತಿಕ್ರಿಯೆ ಬಂದಿತ್ತು. ಈ ಹಿನ್ನೆಲೆಯಲ್ಲಿ ಗಿಲ್ಮೋರ್ ಬದಲಿಗೆ ಮೇಸನ್‌ರನ್ನು ಕೇಳಿದರು. ಮೇಸನ್‌ ಕೂಡ ನಿರಾಕರಿಸಿದರು, ಆದರೆ ವಾಟರ್ಸ್‌‌ರನ್ನು ಸಂಪರ್ಕಿಸಿದಾಗ ಅವರು ತಕ್ಷಣ ಉತ್ಸಾಹ ತೋರಿದರು. ಕಾರ್ಯಕ್ರಮಕ್ಕೆ ಕೇವಲ ಒಂದು ತಿಂಗಳಿರುವಾಗ ವಾಟರ್ಸ್‌ ಅದರ ಬಗ್ಗೆ ಚರ್ಚಿಸಲು ಗೆಲ್ಡೊಫ್‌‌ರನ್ನು ಕರೆದರು. ಎರಡು ವಾರದ ನಂತರ, ವಾಟರ್ಸ್‌ ಗಿಲ್ಮೊರ್‌ರನ್ನೂ ಕರೆದರು. ಇದು ಎರಡು ವರ್ಷಗಳ ನಂತರ ಅವರ ಮಧ್ಯೆ ನಡೆದ ಮೊದಲ ಮಾತುಕತೆಯಾಗಿತ್ತು. ಮರುದಿನವೇ ಇದಕ್ಕೆ ಗಿಲ್ಮೊರ್‌ರಿಂದ ಒಪ್ಪಿಗೆ ಸಿಕ್ಕಿತು. ರೈಟ್‌ ಇವರನ್ನು ಸಂಪರ್ಕಿಸಿ, ತಮ್ಮ ಒಪ್ಪಿಗೆಯನ್ನು ಸೂಚಿಸಿದರು. ನಂತರ ಒಂದು ಪತ್ರಿಕಾ ಹೇಳಿಕೆಯನ್ನು ನೀಡಲಾಯಿತು. ಅದರಲ್ಲಿ ಲೈವ್‌ 8 ಕಾರ್ಯಕ್ರಮದ ವಿಷಯಕ್ಕೆ ಹೋಲಿಸಿದಾಗ, ತಂಡವನ್ನು ಆಮದು ಮಾಡಿಕೊಳ್ಳುವುದು ಸಮಸ್ಯೆಯಾಗಿತ್ತು ಎನ್ನುವುದನ್ನು ಒತ್ತಿಹೇಳಲಾಗಿತ್ತು. ಲಂಡನ್‌ನ ಕನೋಟ್‌ ಹೋಟೆಲ್‌ನಲ್ಲಿ ಹಾಡುಗಳ ಪಟ್ಟಿಯನ್ನು ಯೋಜಿಸಲಾಯಿತು, ನಂತರದ ಮೂರು ದಿನ ಬ್ಲಾಕ್‌ ಐಲ್ಯಾಂಡ್‌ ಸ್ಟುಡಿಯೊಸ್‌ನಲ್ಲಿ ಅಭ್ಯಾಸ ನಡೆಯಿತು. ಅವರು ಅಭ್ಯಾಸ ಮಾಡುತ್ತಿದ್ದ ಹಾಡುಗಳ ಶೈಲಿ ಮತ್ತು ಗತಿಯಲ್ಲಿನ ಭಿನ್ನಾಪ್ರಾಯದಿಂದಾಗಿ, ಅಭ್ಯಾಸದ ವೇಳೆ ಸಮಸ್ಯೆಗಳು ಎದುರಾದವು. ವಾಟರ್ಸ್‌ ತಾವು ರಚಿಸಿದ ವಿನ್ಯಾಸಗಳನ್ನು ವಿವರಿಸಲು ಈ ಸಂದರ್ಭಗಳನ್ನು ಬಳಸಿಕೊಂಡರು, ಆದರೆ ವೀಕ್ಷಕರು ನಿರೀಕ್ಷಿಸುವ ರೀತಿಯಲ್ಲೇ ಹಾಡುಗಳನ್ನು ಹಾಡಲು ಗಿಲ್ಮೊರ್‌ ಬಯಸುತ್ತಿದ್ದರು. ಅಂತಿಮ ಹಾಡುಗಳ ಪಟ್ಟಿ ಮತ್ತು ಹಾಡುಗಳ ಕ್ರಮಾಂಕಗಳನ್ನು ಕಾರ್ಯಕ್ರಮದ ಹಿಂದಿನ ದಿನ ನಿರ್ಧರಿಸಲಾಗಿತ್ತು. 2005ರ ಜುಲೈ 2ರ ಶನಿವಾರದಂದು ಹನ್ನೊಂದು ಗಂಟೆಯ ಹೊತ್ತಿಗೆ 25 ವರ್ಷಗಳ ನಂತರ ಪಿಂಕ್‌ ಫ್ಲಾಯ್ಡ್‌ ತಂಡ ವೇದಿಕೆಯಲ್ಲಿ ಒಟ್ಟಾಗಿ ಕಾರ್ಯಕ್ರಮ ನೀಡಿತು. "ಸ್ಪೀಕ್‌ ಟು ಮಿ/ಬ್ರೀದೆ/ಬ್ರೀದೆ (ಪುನರಾವರ್ತನೆ)", "ಮನಿ", "ವಿಷ್‌ ಯು ವರ್‌ ಹಿಯರ್‌" ಮತ್ತು ಕೊನೆಯಲ್ಲಿ "ಕಂಫರ್ಟ್ಯಾಬಲಿ ನಂಬ್‌" ಎಂಬ ಹಾಡುಗಳ ಸರಣಿಯೊಂದಿಗೆ ತಂಡ ಕಾರ್ಯಕ್ರಮವನ್ನು ಪ್ರಾರಂಭಿಸಿತು. ಗಿಲ್ಮೊರ್‌ ಮತ್ತು ವಾಟರ್ಸ್‌ ಪ್ರಮುಖ ಗಾಯನವನ್ನು ಹಂಚಿಕೊಂಡರು. "ವಿಷ್‌ ಯು ವರ್‌ ಹಿಯರ್‌" ಹಾಡಿನ ಆರಂಭದಲ್ಲಿ, ವಾಟರ್ಸ್‌ ವೀಕ್ಷಕರಿಗೆ "ಈ ಕಾರ್ಯಕ್ರಮ ಭಾವನಾತ್ಮಕವಾಗಿದೆ. ಏಕೆಂದರೆ ಹಲವು ವರ್ಷಗಳ ನಂತರ ನಾವು ಮೂವರು ಇಲ್ಲಿ ಒಟ್ಟು ಸೇರಿದ್ದೇವೆ" ಎಂದರು. ಕಾರ್ಯಕ್ರಮದ ಕೊನೆಯಲ್ಲಿ ಗಿಲ್ಮೊರ್‌ ವೀಕ್ಷಕರಿಗೆ ಕೃತಜ್ಞತೆಯನ್ನು ಸಲ್ಲಿಸಿ, ವೇದಿಕೆಯಿಂದ ಹೊರನಡೆದರು. ಆದರೆ ವಾಟರ್ಸ್‌ ಅವರನ್ನು ಮತ್ತೆ ವೇದಿಕೆಗೆ ಕರೆದಾಗ, ಇಡೀ ತಂಡ ಸಾಮೂಹಿಕವಾಗಿ ಅಪ್ಪಿಕೊಂಡಿತು. ಇದೊಂದು ಲೈವ್‌ 8 ಕಾರ್ಯಕ್ರಮದ ಗಮನಾರ್ಹ ಸಂಗತಿಗಳಲ್ಲಿ ಒಂದಾಗಿತ್ತು.
ಈ ಕಾರ್ಯಕ್ರಮದ ನಂತರ ಪಿಂಕ್‌ ಫ್ಲಾಯ್ಡ್‌ನಲ್ಲಿನ ಆಸಕ್ತಿಯು ಮರುಹುಟ್ಟು ಪಡೆಯಿತು. HMVಯ ಪ್ರಕಾರ, ನಂತರದ ವಾರದಲ್ಲಿ ಎಕೋಸ್‌: ದಿ ಬೆಸ್ಟ್‌ ಆಫ್‌ ಪಿಂಕ್‌ ಫ್ಲಾಯ್ಡ್‌   ಮಾರಾಟ 1343%ರಷ್ಟು ಹೆಚ್ಚಾಗಿತ್ತು, ಅಂತೆಯೇ ದಿ ವಾಲ್‌ ನ ಮಾರಾಟದಲ್ಲಿಯೂ ಗಮನಾರ್ಹ ಬೆಳವಣಿಗೆಯಾಗಿದೆ ಎಂದು Amazon.com ವರದಿ ಮಾಡಿತು. ಈ ಮಾರಾಟದಿಂದ ತಮ್ಮ ಪಾಲಿಗೆ ಬಂದ ಲಾಭವನ್ನು ಧರ್ಮಾರ್ಥ ಕಾರ್ಯಗಳಿಗೆ ನೀಡುವುದಾಗಿ ಗಿಲ್ಮೊರ್ ಘೋಷಿಸಿದರು, ಅಲ್ಲದೆ ತಮ್ಮ ಹಾದಿಯನ್ನು ಅನುಸರಿಸುವಂತೆ ಲೈವ್‌ 8ನಿಂದ ಲಾಭ ಪಡೆದ ಇತರ ಕಲಾವಿದರು ಮತ್ತು ರೆಕಾರ್ಡ್‌ ಕಂಪನಿಗಳಲ್ಲಿ ಮನವಿ ಮಾಡಿದರು.
ಇತ್ತೀಚಿನ ಕಾರ್ಯಕ್ರಮಗಳು
ಲೈವ್‌ 8ನ ಕಾರ್ಯಕ್ರಮ ತಂಡವನ್ನು ಮತ್ತೆ ಒಂದಾಗಿಸಬಹುದು ಎಂದು ಹಲವು ಅಭಿಮಾನಿಗಳು ಆಶಿಸಿದ್ದರು. ಈ ಕಾರ್ಯಕ್ರಮದ ನಡೆದ ಒಂದು ವಾರದ ನಂತರ ಸದಸ್ಯರ ನಡುವಿನ ಬಿರುಕು ಸರಿಯಾಗುವಂತೆ ಗೋಚರಿಸಿತು. ಗಿಲ್ಮೊರ್‌ ತಾವು ಮತ್ತು ವಾಟರ್ಸ್‌ "ಸ್ನೇಹಪೂರ್ವಕ ಸಂಬಂಧವನ್ನು ಹೊಂದಿದ್ದೇವೆ" ಎಂದು ದೃಢಪಡಿಸಿದರು. ಅಂತಿಮ ಪ್ರವಾಸಕ್ಕಾಗಿ £136 ದಶಲಕ್ಷ (ಸುಮಾರು $250 ದಶಲಕ್ಷ) ವ್ಯವಹಾರವನ್ನು ಪ್ರಸ್ತಾಪಿಸಲಾಗಿತ್ತು. ಆದರೆ ಅದು ಕಾರ್ಯಗತಗೊಳ್ಳಲಿಲ್ಲ. ಮುಂದಿನ ಕಾರ್ಯಕ್ರಮಗಳಲ್ಲಿ ವಾಟರ್ಸ್‌ ವಿಶೇಷ ಸಂದರ್ಭಗಳನ್ನು ಹೊರತುಪಡಿಸಿ, ಉಳಿದ ಸಮಯದಲ್ಲಿ ತಂಡದಲ್ಲೇ ಇದ್ದರು. 2006ರಲ್ಲಿ ಗಿಲ್ಮೊರ್‌ ಲಾ ರಿಪಬ್ಲಿಕಾ ಕ್ಕೆ ಸಂದರ್ಶನ ನೀಡಿ, ತಾನು ಪಿಂಕ್‌ ಫ್ಲಾಯ್ಡ್‌ ತಂಡದಿಂದ ಹೊರಬಂದು, ಸ್ವಂತ ಯೋಜನೆಗಳು ಮತ್ತು ಕುಟುಂಬದ ಕಡೆ ಗಮನ ನೀಡುತ್ತೇನೆ ಎಂದು ತಿಳಿಸಿದರು. ಒಟ್ಟು ಉದ್ದೇಶ ಮತ್ತು ವಾಟರ್ಸ್‌ ಜೊತೆ ಸೌಹಾರ್ದ ಸಂಬಂಧ ಮುಂದುವರಿಸುವ ನಿಟ್ಟಿನಲ್ಲಿ ‌ಲೈವ್‌ 8ನಲ್ಲಿ ಕಾರ್ಯಕ್ರಮದಲ್ಲಿ ಪಾಲ್ಗೊಳ್ಳಲು ಒಪ್ಪಿಕೊಂಡಿದ್ದೆ, ಒಂದು ವೇಳೆ ಪಾಲ್ಗೊಳ್ಳದೇ ಇರುತ್ತಿದ್ದರೆ ವಾಟರ್ಸ್‌ ನೊಂದುಕೊಳ್ಳುತ್ತಿದ್ದರು ಎಂದರು. ಆದರೂ 2006ರಲ್ಲಿ ಮೇಸನ್ ನೀಡಿದ ಸಂದರ್ಶನದಲ್ಲಿ ಇಸ್ರೇಲ್‌ ಮತ್ತು ಪ್ಯಾಲಿಸ್ತಿನ್‌ ನಡುವೆ ಶಾಂತಿಯನ್ನು ಬೆಂಬಲಿಸುವ ಸಂಗೀತ ಕಾರ್ಯಕ್ರಮವನ್ನು ನಡೆಸಲು ಪಿಂಕ್‌ ಫ್ಲಾಯ್ಡ್‌ ಬಯಸುತ್ತದೆ ಎಂದು ತಿಳಿಸಿದರು. ಬಿಲ್‌ಬೋರ್ಡ್‌ರೊಂದಿಗೆ ಮಾತುಕತೆ ಮಾಡಿದ ನಂತರ, ಗಿಲ್ಮೊರ್ "ಯಾರಿಗೆ ಗೊತ್ತು" ಎನ್ನುವ ಮೂಲಕ "ಪಿಂಕ್‌ ಫ್ಲಾಯ್ಡ್‌ನಿಂದ ಹಿಂದೆ ಸರಿಯುವ" ತಮ್ಮ ನಿರ್ಧಾರವನ್ನು ಬದಲಿಸಿದರು. 2006ರ ಮಾರ್ಚ್‌ 6ರಂದು ಡೇವಿಡ್‌ ಗಿಲ್ಮೊರ್‌ ತಮ್ಮ ಮೂರನೇ ಸೋಲೋ ಆಲ್ಬಮ್‌ ಆನ್ ಯಾನ್ ಐಲ್ಯಾಂಡ್‌ ಬಿಡುಗಡೆ ಮಾಡಿದರು. ಈ ಆಲ್ಬಮ್‌ಗಾಗಿ ಎಕ್ಸ್‌-ಜೋಕರ್ಸ್‌ ವೈಲ್ಡ್‌ ಡ್ರಮ್ಮರ್‌ ವಿಲ್ಲಿ ವಿಲ್ಸನ್‌ ಮತ್ತು ಮೂಲ ಪಿಂಕ್‌ ಫ್ಲಾಯ್ಡ್‌ ಗಿಟಾರ್ ವಾದಕ ಬಾಬ್‌ ಕ್ಲೋಸ್‌ ಕೆಲಸ ಮಾಡಿದ್ದರು. ಗಿಲ್ಮೊರ್‌ ಯುರೋಪ್‌, ಕೆನಡಾ ಮತ್ತು U.Sನ ಚಿಕ್ಕ ಸ್ಥಳಗಳಲ್ಲಿ ಸಂಗೀತ ಕಾರ್ಯಕ್ರಮ ನೀಡಲು ಪ್ರವಾಸವನ್ನು ಕೈಗೊಂಡರು. ವಾಟರ್ಸ್‌ ನಂತರ ಪಿಂಕ್‌ ಫ್ಲಾಯ್ಡ್‌ ಪ್ರವಾಸಗಳಲ್ಲಿದ್ದ ರೈಟ್‌ ಹಾಗೂ ಇತರ ಸಂಗೀತಗಾರರನ್ನು ಈ ಪ್ರವಾಸ ತಂಡದಲ್ಲಿ ಸೇರಿಸಿಕೊಳ್ಳಲಾಗಿತ್ತು. ಪ್ರವಾಸದ ಕೊನೆ ರಾತ್ರಿಯ ಕಾರ್ಯಕ್ರಮಕ್ಕೆ ಗಿಲ್ಮೊರ್‌ ಮತ್ತು ರೈಟ್‌ರೊಂದಿಗೆ ಮೇಸನ್‌ ಕೂಡ ಸೇರಿದರು, ಇಲ್ಲದಿದ್ದರೆ ಅವರು ವಾಟರ್ಸ್‌ರ 2006 ಯುರೋಪ್‌/U.S. ಪ್ರವಾಸನಲ್ಲಿ ಮಾತ್ರ ಪಾಲ್ಗೊಳ್ಳುತ್ತಿದ್ದರು. ಪಿಂಕ್‌ ಫ್ಲಾಯ್ಡ್‌ನ ಲೈವ್‌ 8 ಕಾರ್ಯಕ್ರಮದ ನಂತರ "ವಿಷ್‌ ಯು ವರ್‌ ಹಿಯರ್‌" ಮತ್ತು "ಕಂಫರ್ಟ್ಯಾಬಲಿ ನಂಬ್‌"ನ ಮರುಕಾರ್ಯಕ್ರಮ ಗಿಲ್ಮೊರ್‌, ರೈಟ್‌ ಮತ್ತು ಮೇಸನ್‌ರ ಒಟ್ಟು ಸೇರಿ ನಡೆಸಿಕೊಟ್ಟ ಮೊದಲ ಕಾರ್ಯಕ್ರಮವಾಗಿತ್ತು. ಪಿಂಕ್ ಫ್ಲಾಯ್ಡ್ ತಂಡದ ಮಾಜಿ ಸದಸ್ಯ ಸಿಡ್‌ ಬ್ಯಾರೆಟ್‌ 2006ರ ಜುಲೈ 7ರಂದು ತಮ್ಮ 60ನೇ ವಯಸ್ಸಿನಲ್ಲಿ ಕ್ಯಾಂಬ್ರಿಡ್ಜ್‌ಶೈರ್‌ನಲ್ಲಿನ ತಮ್ಮ ನಿವಾಸದಲ್ಲಿ ನಿಧನರಾದರು. 2006ರ ಜುಲೈ 18ರಂದು ಕ್ಯಾಂಬ್ರಿಡ್ಜ್‌ ಕ್ರೆಮಟೋರಿಯಮ್‌ನಲ್ಲಿ ಅವರ ಅಂತ್ಯಕ್ರಿಯೆ ನಡೆಯಿತು. ಆದರೆ ಇದರಲ್ಲಿ ಯಾವುದೇ ತಂಡ ಭಾಗವಹಿಸಲಿಲ್ಲ. ಬ್ಯಾರೆಟ್‌ 35 ವರ್ಷಗಳ ಹಿಂದೆ ತೆರೆಯಮರೆಗೆ ಸರಿದಿದ್ದರೂ, ಸಂಗೀತಕ್ಕೆ ಅವರ ಕೊಡುಗೆಗಳನ್ನು ಮಾಧ್ಯಮಗಳು ಹೊಗಳಿದವು. ಅವರು ನಿಧನರಾದಾಗ ಅವರ ಹೆಸರಲ್ಲಿ £1.25Mನಷ್ಟು ಆಸ್ತಿಯಿತ್ತು, ಅದನ್ನು ಮರಣಪತ್ರದಂತೆ ಅವರ ಕುಟುಂಬದಲ್ಲಿ ಹಂಚಲಾಯಿತು. ಅವರ ಕೆಲವು ಆಸ್ತಿ ಮತ್ತು ಕಲಾವಿನ್ಯಾಸಗಳನ್ನು ಹರಾಜು ಹಾಕಲಾಯಿತು. ಮಾಜಿ ಪಿಂಕ್‌ ಫ್ಲಾಯ್ಡ್‌ ತಾರೆಯ ನೆನಪಿನ ವಸ್ತುಗಳನ್ನು ಹೊಂದಲು ಅಭಿಮಾನಿಗಳು ದೊಡ್ಡ ಪ್ರಮಾಣದಲ್ಲಿ ಹರಾಜಿನಲ್ಲಿ ಭಾಗವಹಿಸಿ ಕೊಂಡುಕೊಂಡರು.
- David Gilmour
"I was very sad to hear of Rick's premature death, I knew he had been ill, but the end came suddenly and shockingly. My thoughts are with his family, particularly [his children] Jamie and Gala and their mum Juliet, who I knew very well in the old days, and always liked very much and greatly admired. As for the man and his work, it is hard to overstate the importance of his musical voice in the Pink Floyd of the '60s and '70s. The intriguing, jazz influenced, modulations and voicings so familiar in 'Us and Them' and 'Great Gig in the Sky,' which lent those compositions both their extraordinary humanity and their majesty, are omnipresent in all the collaborative work the four of us did in those times. Rick's ear for harmonic progression was our bedrock. I am very grateful for the opportunity that Live 8 afforded me to engage with him and David [Gilmour] and Nick [Mason] that one last time. I wish there had been more."
- Roger Waters
"Like any band, you can never quite quantify who does what. But Pink Floyd wouldn’t have been Pink Floyd if [we] hadn’t had Rick. I think there’s a feeling now -- particularly after all the warfare that went on with Roger and David trying to make clear what their contribution was -- that perhaps Rick rather got pushed into the background. Because the sound of Pink Floyd is more than the guitar, bass, and drum thing. Rick was the sound that knitted it all together... He was by far the quietest of the band, right from day one. And, I think, probably harder to get to know than the rest of us... It's almost that George Harrison thing. You sort of forget that they did a lot more than perhaps they’re given credit for."
- Nick Mason
ಪ್ರಶಂಸೆ ಮತ್ತು ಗೌರವಗಳು
thumb|alt="A photo, divided into four frames, shows four men, each in a separate frame and standing alone. The frames are arranged two by two. All the men are in their older years, and have grey hair and weathered faces. The men in the top two frames are holding guitars (the top left an electric, the top right a bass), and are shown from the waist up. The men in the bottom two frames are shown from the chest/shoulders up, and appear to not be behind an instrument."|ರೊಜರ್‌ ವಾಟರ್ಸ್‌, ಡೇವಿಡ್‌ ಗಿಲ್ಮೊರ್‌, ರಿಚರ್ಡ್‌ ರೈಟ್‌, ಮತ್ತು ನಿಕ್‌ ಮೇಸನ್‌ರಾದ (ಮೇಲಿನಿಂದ ಪ್ರದಕ್ಷಿಣವಾಗಿ) ಹಿಂದಿನ ಪಿಂಕ್‌ ಫ್ಲಾಯ್ಡ್‌ನ ತಂಡದ ನಾಲ್ವರು ಸದಸ್ಯರು ಸ್ಪರ್ಧೆಯಲ್ಲಿ ಕಾರ್ಯಕ್ರಮ ನೀಡುತ್ತಿರುವಾಗ ತೆಗೆದ ಪ್ರತ್ಯೇಕ ಛಾಯಾಚಿತ್ರಗಳು 1980ರಲ್ಲಿ ದಿ ವಾಲ್‌ 'ಉತ್ತಮ ಇಂಜಿನಿಯರಿಂಗ್, ಆದರೆ ಶಾಸ್ತ್ರೀಯವಲ್ಲದ ಆಲ್ಬಮ್‌'ಗಾಗಿ ಗ್ರಾಮಿ ಪ್ರಶಸ್ತಿ ಗೆದ್ದಿತು ಮತ್ತು 1982ರಲ್ಲಿ ಅದೇ ಚಿತ್ರ ಸಂಗೀತಕ್ಕಾಗಿ BAFTA ಪ್ರಶಸ್ತಿಯನ್ನೂ ಗೆದ್ದಿತು. 1995ರಲ್ಲಿ "ಮರೂನ್ಡ್‌" ಚಿತ್ರ 'ರಾಕ್‌ ವಾದ್ಯ ಸಂಗೀತ'ಕ್ಕಾಗಿ ಗ್ರಾಮಿ ಪ್ರಶಸ್ತಿ ಗೆದ್ದಿತು. 1996 ಜನವರಿ 17ರಂದು ಪಿಂಕ್‌ ಫ್ಲಾಯ್ಡ್‌‌ಅನ್ನು ರಾಕ್‌ ಆಂಡ್ ರೋಲ್ ಹಾಲ್ ಆಫ್ ದಿ ಫೇಮ್‌ಗೆ ಸೇರಿಸಿಕೊಳ್ಳಲಾಯಿತು. ಬಿಲ್ಲಿ ಕೊರ್ಗಾನ್‌ ಅವರು "ವಿಷ್‌ ಯು ವರ್‌ ಹಿಯರ್‌"ನಲ್ಲಿನ ತಡೆರಹಿತ ಗಾಯನಕ್ಕಾಗಿ ಗಿಲ್ಮೊರ್‌ ಮತ್ತು ರೈಟ್‌ಗೆ ಪ್ರಶಸ್ತಿಯನ್ನು ನೀಡಿ ಗೌರವಿಸಿದರು. ಇದಾದ ಸುಮಾರು ಹತ್ತು ವರ್ಷಗಳ ನಂತರ, ಅಂದರೆ 2005ರ ನವೆಂಬರ್‌ 16ರಂದು ಗಿಲ್ಮೋರ್ ಮತ್ತು ರೈಟ್‌ರನ್ನು UK ಮ್ಯುಸಿಕ್ ಹಾಲ್ ಆಫ್‌ ದಿ ಫೇಮ್‌ಗೆ ಸೇರಿಸಿಕೊಳ್ಳಲಾಯಿತು, ಮತ್ತು ಪೆಟೆ ಟೌನ್‌ಷೆಂಡ್‌ರಿಂದ ಪ್ರಶಸ್ತಿ ಕೂಡ ಪಡೆದರು. ರೈಟ್‌ ಕಣ್ಣಿನ ಚಿಕಿತ್ಸೆ ಮಾಡಿಕೊಂಡಾಗ, ಆಸ್ಪತ್ರೆಯಲ್ಲಿ ಅವರನ್ನು ನೋಡಲು ಗಿಲ್ಮೊರ್‌ ಮತ್ತು ಮೇಸನ್‌ ಕುದ್ದಾಗಿ ಹಾಜರಾಗಿದ್ದರು, ಇದೇ ವೇಳೆಗೆ ರೋಮ್‌ನಲ್ಲಿದ್ದ ವಾಟರ್ಸ್‌ ವೀಡಿಯೊ ಪರದೆಯಲ್ಲಿ ಕಾಣಿಸಿಕೊಂಡಿದ್ದರು. ಈ ಕಾರ್ಯಕ್ರಮದ ನಂತರ BBC ರೇಡಿಯೊಕ್ಕೆ ಗಿಲ್ಮೊರ್‌ ಸಂದರ್ಶನ ನೀಡಿದರು; "ರಾತ್ರಿ ನಿಮಗೆ ಕಾರ್ಯಕ್ರಮ ನೀಡುವಂತೆ ಕೇಳಿದರೆ ಏನು ಮಾಡುತ್ತೀರಿ?" ಎಂದು ಮಾರ್ಕ್‌ ರೆಡ್‌ಕ್ಲಿಫ್‌ ಕೇಳಿದಾಗ, "ಲೈವ್‌ 8ರ ಸಂತಸವನ್ನು ಸವಿದಿದ್ದೇವೆ ನಿಜ, ಆದರೂ ಪ್ರಶಸ್ತಿ ಪ್ರದಾನ ಸಮಾರಂಭಕ್ಕಾಗಿ ಮಾಡುವ ಕಾರ್ಯಕ್ರಮ ಅಷ್ಟೊಂದು ಚೆನ್ನಾಗಿರುವುದಿಲ್ಲ" ಎಂದು ಗಿಲ್ಮೊರ್‌ ಪ್ರತಿಕ್ರಿಯಿಸಿದರು. 2008ರಲ್ಲಿ ಆಧುನಿಕ ಸಂಗೀತಕ್ಕೆ ಗಿಲ್ಮೊರ್‌ ನೀಡಿದ ಕೊಡುಗೆಗಾಗಿ ಅವರಿಗೆ ಪೋಲಾರ್ ಸಂಗೀತ ಪ್ರಶಸ್ತಿ ನೀಡಲಾಯಿತು. ಕಾರ್ಯಕ್ರಮದಲ್ಲಿ ವಾಟರ್ಸ್‌ ಮತ್ತು ಮೇಸನ್‌ ಹಾಜರಿದ್ದು ಸ್ವೀಡನ್‌ನ ಕಿಂಗ್‌ ಕರ್ಲ್‌ XVI ಗುಸ್ಟಾಫ್‌ರಿಂದ ಪ್ರಶಸ್ತಿ ಸ್ವೀಕರಿಸಿದರು. ಅಷ್ಟೊತ್ತಿಗೆ ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ 74.5 ದಶಲಕ್ಷ ಪ್ರಮಾಣಿತ ಪ್ರತಿಗಳು ಸೇರಿದಂತೆ ವಿಶ್ವದಾದ್ಯಂತ 200 ದಶಲಕ್ಷ ಆಲ್ಬಮ್‌ ಪ್ರತಿಗಳು ಮಾರಾಟವಾಗಿದ್ದವು. ತಂಡದ ಸಂಗೀತ ಚಟುವಟಿಕೆಯಿಂದ ತಂಡದ ಸದಸ್ಯರು ಲಾಭವನ್ನು ಹೊಂದುತ್ತಿದ್ದರು. ಸಂಡೇ ಟೈಮ್ಸ್‌ ಶ್ರೀಮಂತರ ಪಟ್ಟಿ 2009 ಯಲ್ಲಿ £85m ಮೌಲ್ಯದ ಅಂದಾಜು ಆಸ್ತಿಯೊಂದಿಗೆ 657 ಸ್ಥಾನದಲ್ಲಿ ವಾಟರ್ಸ್‌, £78mನೊಂದಿಗೆ 742 ಸ್ಥಾನದಲ್ಲಿ ಗಿಲ್ಮೊರ್‌, ಮತ್ತು £50mನೊಂದಿಗೆ 1077ನೇ ಸ್ಥಾನದಲ್ಲಿ ಮೇಸನ್‌ ವಿರಾಜಮಾನರಾಗಿದ್ದರು. ಪಟ್ಟಿಯಲ್ಲಿ ರೈಟ್‌ ಹೆಸರು ಎಲ್ಲೂ ಕಾಣಿಸಿಕೊಳ್ಳಲಿಲ್ಲ.
ಪ್ರಭಾವ
ವಿವಿಧ ಶೈಲಿಯ ಸಂಗೀತಗಾರರು ಮತ್ತು ತಂಡಗಳು ಪಿಂಕ್‌ ಫ್ಲಾಯ್ಡ್‌ನ ಸಂಗೀತ ಪ್ರಭಾವಕ್ಕೆ ಒಳಗಾಗಿದ್ದರು. ಇದರಲ್ಲಿ ಡೇವಿಡ್‌ ಬೊವೀ, ಬ್ಲರ್‌, ಟ್ಯಾಂಗರಿನ್‌ ಡ್ರಿಮ್‌ , ನೈನ್‌ ಇಂಚ್ ನೈಲ್ಸ್‌, ಡ್ರೀಮ್ ಥೀಟರ್‌, ಮೈ ಕೆಮಿಕಲ್‌ ರೋಮ್ಯಾನ್ಸ್‌, ನಾಜ್‌, ಕ್ವೀನ್‌, ದಿ ಮಾರ್ಸ್‌ ವೋಲ್ಟ್‌ , ಫಿಶ್‌, ರೇಡಿಯೊಹೆಡ್‌,  ಪೊರ್ಕುಪಿನ್‌ ಟ್ರಿ , ಮತ್ತು ಸ್ಮಾಶಿಂಗ್ ಪಂಪ್ಕಿನ್ಸ್‌ ತಂಡಗಳು ಸೇರಿದ್ದವು. ಇಟಲಿಯ ಸಂಗೀತ ನಿರ್ದೇಶಕ ಮತ್ತು ಸಂಯೋಜಕರಾದ ಮಾರ್ಟಿನೊ ಟ್ರ್ಯಾವೆರ್ಸಾ ತಮ್ಮ ಹದಿವಯಸ್ಸಿನಲ್ಲೇ ಈ ತಂಡದ ಸಂಗೀತವನ್ನು ಕೇಳುತ್ತಿದ್ದರು. ಬೋಸ್ಟನ್‌ನಲ್ಲಿನ ಕಾರ್ಯಕ್ರಮ ನಡೆಯುತ್ತಿದ್ದ ವೇಳೆ ದಿ ವಾಲ್‌ ಗೆ ಪೆಟ್‌ ಶಾಪ್‌ ಬಾಯ್ಸ್‌ ಗೌರವ ಸಲ್ಲಿಸಿದರು. 1995ರ ಫೆಬ್ರುವರಿ 8ರಂದು STS-63 ಬಾಹ್ಯಕಾಶ ಯಾತ್ರಿಗಳನ್ನು ಹುರಿದುಂಬಿಸಲು "ಟೈಮ್‌"ನ ಮೊದಲ ಸನ್ನಿವೇಶವನ್ನು ಪ್ರಸ್ತುತಪಡಿಸಲಾಯಿತು. .
ಹೊರಗಿನ ಕೊಂಡಿಗಳು
ವರ್ಗ:ಪಿಂಕ್ ಫ್ಲಾಯ್ಡ್ ವರ್ಗ:1965ರಲ್ಲಿ ಸ್ಥಾಪನೆಯಾದ ಸಂಗೀತ ಸಮೂಹಗಳು ವರ್ಗ:1996ರಲ್ಲಿ ಅಸ್ತಿತ್ವ ಕಳೆದುಕೊಂಡ ಸಂಗೀತ ಸಮೂಹಗಳು ವರ್ಗ:ಇಂಗ್ಲಿಷ್‌ ರಾಕ್‌ ಸಂಗೀತ ಸಮೂಹಗಳು ವರ್ಗ:ಇಂಗ್ಲಿಷ್‌ ಪ್ರಗತಿಪರ ರಾಕ್‌ ಸಮೂಹಗಳು ವರ್ಗ:ವಿಚಿತ್ರ ರಾಕ್‌ ವರ್ಗ:ವಿಚಿತ್ರ ಸಂಗೀತ ಸಮೂಹಗಳು ವರ್ಗ:1960ರ ಸಂಗೀತ ಸಮೂಹಗಳು ವರ್ಗ:1970ರ ಸಂಗೀತ ಸಮೂಹಗಳು ವರ್ಗ:1980ರ ಸಂಗೀತ ಸಮೂಹಗಳು ವರ್ಗ:1990 ಸಂಗೀತ ಸಮೂಹಗಳು ವರ್ಗ:ಕ್ಯಾಂಬ್ರಿಡ್ಜ್‌ನ ಸಂಗೀತ ವರ್ಗ:ನಾಲ್ಕು ಜನರ ಸಂಗೀತ ತಂಡ ವರ್ಗ:ರಾಕ್‌ ಆಂಡ್ ರೋಲ್ ಹಾಲ್ ಆಫ್ ದಿ ಫೇಮ್ ಸೇರಿದವರು ವರ್ಗ:ಗ್ರ್ಯಾಮ್ಮಿ ಅವಾರ್ಡ್‌ ವಿಜೇತರು ವರ್ಗ:ಕ್ಯಾಪಿಟೋಲ್ ರೆಕಾರ್ಡ್ಸ್‌ ಕಲಾವಿದರು ವರ್ಗ:ಪೋಲಾರ್ ಸಂಗೀತ ಪ್ರಶಸ್ತಿ ಪಡೆದವರು ವರ್ಗ:ರಾಕ್ ಶೈಲಿಯ ಸಂಗೀತಗಾರರು
ಗಣೇಶ ಚತುರ್ಥಿ
ಭಾರತದಲ್ಲಿ ವೈಭವದಿಂದ ಆಚರಿಸಲ್ಪಡುವ ಒಂದು ಹಬ್ಬ. ಪ್ರತಿ ವರ್ಷದ ಭಾದ್ರಪದ ಮಾಸದ ಶುಕ್ಲಪಕ್ಷದ ಚೌತಿಯ (ಚತುರ್ಥಿಯ) ದಿನ ಈ ಹಬ್ಬವನ್ನು ಆಚರಿಸಲಾಗುತ್ತದೆ. ಈ ಹಬ್ಬದಲ್ಲಿ ಗಣಪತಿಯನ್ನು ಪೂಜಿಸಲಾಗುತ್ತದೆ. ಬೆಳ್ಳಿ ಅಥವಾ ಮಣ್ಣಿನಿಂದ ಮಾಡಿದ ಗಣಪತಿಯ ಮೂರ್ತಿಯನ್ನು ವಿಧ್ಯುಕ್ತವಾಗಿ ಪೂಜಿಸಿ, ವ್ರತವೆಂದು ಆಚರಿಸಲಾಗುತ್ತದೆ. ಹಬ್ಬದ ದಿನ ಮೋದಕ, ಕಡುಬು ಎಂಬ ಸಿಹಿ ತಿಂಡಿಯನ್ನು ಮಾಡಿ ಗಣೇಶನಿಗೆ ನೈವೇದ್ಯ ಮಾಡಲಾಗುತ್ತದೆ..
ಗಣಪತಿ ಪೂಜೆ (ಕೆಲವು ಮಾಹಿತಿಗಳು)
ಗಣಾನಾಂ ತ್ವಾ ಗಣಪತಿಂ ಹವಾಮಹೇ, ಕವಿಂ ಕವೀನಾಂ ಉಪಮಶ್ರಮವಸ್ತಮಂ| ಜ್ಯೇಷ್ಠ ರಾಜಂ ಬ್ರಹ್ಮಣಾಂ ಬ್ರಹ್ಮಣಸ್ಪತ ಆನ:ಶೃಣ್ವನ್ ಊತಿಭಿ: ಸೀದ ಸಾಧನಂ|| (ಯಜುರ್ವೇದ ಸಂಹಿತೆ) ತ್ವಮೇವ ಕೇವಲಂ ಕರ್ತಾಸಿ ತ್ವಮೇವ ಕೇವಲಂ ಧರ್ತಾಸಿ ತ್ವಮೇವ ಕೇವಲಂ ಹರ್ತಾಸಿ ತ್ವಮೇವ ಸರ್ವಂ ಖಲ್ವಿದಂ ಬ್ರಹ್ಮಾಸಿ ತ್ವಂ ಸಾಕ್ಷಾದಾತ್ಮಾಸಿ ಆತ್ಮಂ ತ್ವಂ ಬ್ರಹ್ಮಾ ವಿಷ್ಣುಸ್ತ್ವಂ ರುದ್ರಸ್ತ್ವಂ ಇಂದ್ರಸ್ತ್ವಂ ಅಗ್ನಿಸ್ತ್ವಂ ವಾಯುಸ್ತ್ವಂ ಸೂರ್ಯಸ್ತ್ವಂ ಚಂದ್ರಮಾಸ್ತ್ವಂ ಬ್ರಹ್ಮಭೂರ್ಭುವಸ್ಸುವರೋಮ್ - 'ಗಣೇಶಾಥರ್ವಶೀರ್ಷ'ದಲ್ಲಿ ಆತನನ್ನು ಹೀಗೆ ವರ್ಣಿಸಲಾಗಿದೆ.
ಛಾಯಾಚಿತ್ರಗಳು
ವರ್ಗ:ಪ್ರಮುಖ ದಿನಗಳು ವರ್ಗ:ಹಿಂದೂ ಧರ್ಮದ ಹಬ್ಬಗಳು ವರ್ಗ:ಹಿಂದೂ ಧರ್ಮ
ಅಲ್ಕೊಹಾಲಿಸಮ್
ದುಶ್ಚಟಗಳು
ಅತಿಯಾದ ಕುಡಿತದಿಂದಾಗುವ ರೋಗಾವಸ್ಥೆಗೆ ಅಲ್ಕೊಹಾಲಿಸಮ್ ಎನ್ನುತ್ತಾರೆ. ಮದ್ಯದ ಗೀಳು ಮತ್ತು ಮಾದಕ ದ್ರವ್ಯ ಸೇವನೆಯ ಚಟವು ಜಗತ್ತಿನಲ್ಲಿ ಸಾವಿರಾರು ವರ್ಷಗಳಿಂದ ಗಂಭೀರ ವರ್ತನೆಯ ಸಮಸ್ಯೆಗಳಿಗೆ ಮೂಲವಾಗಿವೆ. ಆ ವ್ಯಸನದಲ್ಲಿ ಮುಳುಗಿರುವುದು ಅನಿಷ್ಟವೆಂದೂ, ಅಪರಾಧವೆಂದೂ ಪರಿಗಣಿಸಲಾಗಿದೆ. ಕಾಲಕಾಲಕ್ಕೆ ಎಲ್ಲ ರಾಷ್ಟ್ರಗಳಲ್ಲಿ ಈ ದುಶ್ಚಟವನ್ನು ಹತ್ತಿಕ್ಕಲು ಕಾನೂನುಗಳನ್ನು ಮಾಡಿವೆ. ಆದರೆ ಈ ಆಲ್ಕೊಹಾಲಿಸಮ್ ಮತ್ತು ಮಾದಕ ದ್ರವ್ಯ ಸೇವನೆಯ ವ್ಯಸನಗಳು ಕೇವಲ ಕಾನೂನು ಮತ್ತು ಶಿಸ್ತಿನ ಸಮಸ್ಯೆಗಳು ಮಾತ್ರವಲ್ಲ. ಇತ್ತೀಚಿಗಿನ ಅಧ್ಯಯನಗಳು ಬೇರೆ ಎಲ್ಲದರಕ್ಕಿಂತ ಈ ದುಶ್ಚಟಗಳು ಹೆಚ್ಚು ಮಾನಸಿಕ, ಮನೋವೈದ್ಯಕೀಯ ಮತ್ತು ಸಾಮಾಜಿಕ ಸಮಸ್ಯೆಗಳಾಗಿವೆ. ಈ ಚಟಗಳು ವ್ಯಕ್ತಿಯನ್ನು ಮತ್ತು ಸಮಾಜವನ್ನು ಭಾವನಾತ್ಮಕವಾಗಿ ಮತ್ತು ಆರ್ಥಿಕವಾಗಿ ನಾಶಪಡಿಸುತ್ತವೆ.
ಅಲ್ಕೊಹಾಲಿಸಮ್
ಅಲ್ಕೊಹಾಲಿಸಮ್ ಇದು ಸಾಮಾನ್ಯವಾಗಿ ಅತಿಯಾದ ಕುಡಿತ ಅಥವಾ ಮದ್ಯಸಾರದ ಮೇಲೆ ಅಥವಾ ಶರಾಬಿನ ಮೇಲೆ ಅತಿಯಾದ ಅವಲಂಬನೆಗೆ ಅನ್ವಯಿಸುತ್ತದೆ. ಜನರು ಹಲವಾರು ಕಾರಣಗಳಿಗಾಗಿ ಮತ್ತು ಹಲವಾರು ಬಗೆಗಳಲ್ಲಿ, ಸನ್ನಿವೇಶಗಳಲ್ಲಿ, ಶೈಲಿಯಲ್ಲಿ ಕುಡಿಯುತ್ತಾರೆ. ಅವರನ್ನ್ಮು ಆಲ್ಕೊಹಾಲಿಕ್ಸ್ ಎಂದು ಕರೆಯುವಂತಿಲ್ಲ. ದಿ ವರ್ಲ್ದ್ ಹೆಲ್ತ್ ಆರ್ಗೆನೈಜೇಶನ್ ಅಲ್ಕೊಹಾಲಿಸಮ್ ನ್ನು ಹೀಗೆ ಅರ್ಥವಿವರಣೆ ನೀಡಿದೆ:`ಅತಿಯಾದ ಕುಡಿತ ಅವನ ಅಲ್ಕೊಹಾಲ್ ಮೇಲೆ ಅವಲಂಬನೆ ಎಷ್ಟಾಗಿದೆಯೆಂದರೆ ಅವನು ಗಮನಾರ್ಹವಾಗಿ ಮಾನಸಿಕ ಅಸ್ಥಿರತೆಯನ್ನು ಪ್ರಕಟಪಡಿಸುತ್ತಾನೆ. ಅಥವಾ ಅವನ ಮಾನಸಿಕ ಮತ್ತು ದೈಹಿಕ ಸ್ವಾಸ್ಥ್ಯವು ಹದಗೆಟ್ಟಿರುತ್ತದೆ. ಅವನ ಸಾಮಾಜಿಕ ವ್ಯಕ್ತಿಗಳೊಂದಿಗೆ ಅವನ ಹೆಂಡತಿ, ಮಕ್ಕಳೊಂದಿಗಿನ ಸಂಬಂಧಗಳು ಹದಗೆಟ್ಟಿರುತ್ತವೆ. ಮತ್ತು ಅವನ ಅರ್ಥಿಕ ಪರಿಸ್ಥಿತಿಯು, ಸಾಮಾಜಿಕ ಸಂಬಂಧಗಳು ಹಾಳಾಗಿರುತ್ತವೆ. ಅಂತಹಬೆಳವಣಿಗೆಯ ಪೂರ್ವಚಿನ್ನೆಯನ್ನು ಪ್ರಾರಂಭದಲ್ಲಿಯೆ ತೋರಿಸುತ್ತಾನೆ.
ಅಲ್ಕೊಹಾಲ್ ಸೇವನೆಯ ಪರಿಣಾಮಗಳು
ಅಲ್ಕೊಹಾಲಿಸಮ್ ಇದು ದೈಹಿಕ, ಮಾನಸಿಕ, ಮತ್ತು ಸಾಮಾಜಿಕ ಕೆಲಸಗಳಲ್ಲಿ ಈ ಕೆಳಗಿನ ಗಂಭೀರ ತೊಂದರೆಗಳನ್ನುಂಟು ಮಾಡುತ್ತದೆ. ೧.ದೈಹಿಕ: ಅಲ್ಕೊಹಾಲ್ ನಿಂದ ದೇಹದ ಪ್ರತಿಯೊಂದು ಜೀವಕೋಶಗಳು, ಅಂಗಾಂಶಗಳು ಮತ್ತು ದೇಹದ ಅಂಗಾಂಗಗಳ ಮೇಲೆ ದುಷ್ಪರಿಣಾಮ ಬೀರುತ್ತದೆ. ಅಲ್ಕೊಹಾಲಿಕ್ ಅಂದರೆ ಕುಡಿತದ ಚಟದ ದಾಸನು ಮುಖ್ಯ ಆಹಾರವಾಗಿ ಶರಾಬಿನ ಮೇಲೆಯೆ ಅವಲಂಬಿಸಿರುತ್ತಾನೆ. ಅವನು ತನ್ನ ಆಹಾರ ಸೇವನೆಯನ್ನು ಅಲಕ್ಷಿಸುತ್ತಾನೆ. ತತ್ಪರಿಣಾಮವಾಗಿ ಅವನು ವಿಟಾಮಿನ್ ಮತ್ತು ಸತ್ವಯುತ ಆಹಾರ ಸೇವನೆಯಿಂದ ವಂಚಿತನಾಗುತ್ತಾನೆ. ಪ್ರೋಟೀನ್ ನ ಸೇವನೆ ಒಮ್ಮೆಲೆ ಕುಗ್ಗುವುದರಿಂದ ಅವನ ಲಿವರ್ ಅಥವಾ ಪಿತ್ತ ಕೋಶವು ಯಕೃತ್ತಿನ ತೀವ್ರ ರೋಗಕ್ಕೊಳಗಾಗುತ್ತಾನೆ. ಸುದೀರ್ಘ ಕಾಲ ಶರಾಬು ಸೇವನೆಯಿಂದ ನಿರ್ನಾಳ ಗ್ರಂಥಿಯ ಜೀವಕೋಶವು ಹಾನಿಗೊಳಗಾಗುತ್ತದೆ. ಅದರಿಂದ ಕುಡುಕನ ರೋಗನಿರೋಧಕ ಶಕ್ತಿಯು ಕುಗ್ಗಿ ಅವನ ಆಯಸ್ಸು ಕಡಿಮೆಯಾಗುತ್ತದೆ.ಅಥವಾ ಹಾರ್ಟ್ ಫೈಲ್ಯುರ್, ಬ್ಲಡ್ ಪ್ರೆಶ್ಶರ್, ಹೊಟ್ಟೆಯ ಗೆರೆಯು ಕುಗ್ಗುವುದು, ಅಥವಾ ಬಾತುಕೊಳ್ಳುವುದು, ಮತ್ತು ಲೋಮರಕ್ತನಾಳದ ರಕ್ತಸ್ರಾವವಾಗಬಹುದು. ಅಲ್ಕೊಹಾಲಿಕ್ಸುಗಳು ಡಿಪ್ರೆಶ್ಶನ್ ನಿಂದಾಗಿ ಆತ್ಮಹತ್ಯೆ ಮಾಡಿಕೊಳ್ಳಬಹುದು. ಸೋಂಕು ವಿಶೇಶವಾಗಿ ಉಸಿರಾಟದ ತೊಂದರೆ, ಕಾಮಾಲೆ ರೋಗ ಅದರಲ್ಲಿ ವಾಂತಿಯಾಗುವ ಕಪ್ಪು ಪದಾರ್ಥ, ಪಿತ್ತ ಜನಕಾಂಗ ಹಾನಿಗೊಳಗಾಗುತ್ತದೆ. ೨. ಮನೋದೈಹಿಕ ಹಾನಿ ಇದು ನರಮಂಡಲದ ಮತ್ತು ಮನೋವಿಕಾರದ ಅಸ್ತವ್ಯಸ್ತತೆಯನ್ನು ಮಿದುಳಿನ ಹಾನಿಯನ್ನು ರೋಗಶಾಸ್ತ್ರೀಯ ಅಮಲನ್ನು, ಅತಿಯಾದ ಕುಡಿತದಿಂದಾಗುವ ಕಂಪಸನ್ನಿ, ಭಯಂಕರ ಭ್ರಮೆ, ನಡುಕ, ಅಲ್ಕೊಹಾಲಿಕ್ ಭ್ರಮೆ, ಅಲ್ಕೊಹಾಲಿಕ್ಸವೆತ, ಮತ್ತು ಕೋರ್ಸಾ ಕೊಫ್ಸ್ ಸಿಂಡ್ರೊಮ್ ಕಂಡುಬರಬಹುದು. ೩. ವರ್ತನೆಯ ಹಾನಿ: ಅಲ್ಕೊಹಾಲಿಸಮ್ ನಿಂದಾಗಿ ಆಲೋಚನಾ ಪ್ರಕ್ರಿಯೆಗಳು ಗಂಭೀರವಾಗಿ ಹಾನಿಗೊಳಗಾಗುತ್ತವೆ.ಮತ್ತು ಬೌದ್ಧಿಕ ಕೆಲಸಗಳು ಹಾನಿಗೊಳಗಾಗುತ್ತವೆ. ಸಾಕಷ್ಟು ಅಮಲು ಅವನ ಬುದ್ಧಿಯನ್ನು ಮಂಕುಕವಿಯುವಂತೆ ಮಾಡುತ್ತವೆ. ಮತ್ತು ಅವನು ಏನನ್ನು ಹೇಳುತ್ತಾನೆ ಮತ್ತು ಏನನ್ನು ಮಾಡುತ್ತಾನೆ ಎಂಬುದನ್ನು ನೆನಪಿಟ್ಟುಕೊಳ್ಳಲು ಅಸಮರ್ಥನಾಗುತ್ತಾನೆ. ಸ್ನಾಯು ಕ್ರಿಯೆಗೆ ಚಾಲನೆ ನೀಡುವಲ್ಲಿ ಪಾತ್ರವಹಿಸುವ ಮುಮ್ಮಿದುಳಿನ ಭಾಗವು ಹದಗೆಡುತ್ತದೆ. ಮುಮ್ಮಿದುಳಿನ ಸಮತೋಲನದ ಹೊಂದಾಣಿಕೆಯು ಕೆಡುವುದರಿಂದ ದೇಹದ ಬ್ಯಾಲೆನ್ಸ್, ಮಾತು ಮತ್ತು ಶಕ್ತಿ ಗ್ರಹಿಕೆ ತೀವ್ರವಾಗಿ ಹಾನಿಗೊಳಗಾಗುತ್ತದೆ. ಇದು ವ್ಯಕ್ತಿಯ ವ್ಯಕ್ತಿತ್ವವನ್ನು ಅಥವಾ ಚರಿತ್ರೆಯನ್ನು ಅಸ್ತವ್ಯಸ್ತಗೊಳಿಸುತ್ತದೆ. ಅವನ ವೈಯುಕ್ತಿಕ ಅಭ್ಯಾಸವು ಕೆಡುವುದು, ಅವನ ವೇಶಭೂಷಣಗಳ ಬಗ್ಗೆ ಅಸಡ್ಡೆ, ನಿರ್ಲಕ್ಷ, ಸ್ವವ್ಯಕ್ತಿತ್ವ ಮತ್ತು ಆತ್ಮಗೌರವವಿಲ್ಲದಿರುವುದು. ಹಿಂಜರಿಕೆ ಮತ್ತು ಸಂಕೋಚಗಳಿಲ್ಲದ ವರ್ತನೆ, ಸರಿ-ತಪ್ಪಿನ ತಿಳುವಳಿಕೆಯ ಹಾನಿ, ಭಾವನಾತ್ಮಕ ಮತ್ತು ಮುಮ್ಮಿದುಳಿನ ಹಾನಿ ಮತ್ತು ತನ್ನ ಬಗ್ಗೆ ಗೌರವ ಇಲ್ಲದಿರುವುದು, ಇದ್ರಿಂದ ಆಲ್ಕೊಹಾಲಿಕ್ಸುಗಳು ಬೇಜವಾಬ್ದಾರಿಯಿಂದ ವರ್ತಿಸುವುರಲ್ಲದೆ ಸಮಾಜಘಾತುಕ ಕೃತ್ಯಗಳಲ್ಲಿ ತೊಡಗುವರು. ಅಮಲು ಸೇವನೆಯು ವ್ಯಕ್ತಿಯಲ್ಲಿ ಲೈಂಗಿಕ ವರ್ತನೆಯ ಮೇಲೆ ಮತ್ತು ಸಾಮರ್ಥ್ಯದ ಮೇಲೆ ಕೆಟ್ಟ ಪರಿಣಾಮ ಬೀರುತ್ತದೆ. ಮತ್ತು ಅವನು ಕುಟುಂಬದಲ್ಲಿ ಆಸಕ್ತಿಯನ್ನು ಕಳೆದುಕೊಳ್ಳುತ್ತಾನೆ. ಲೈಂಗಿಕ ಅಸಾಮರ್ಥ್ಯವು ಪರಿಸ್ಥಿತಿಯನ್ನು ಇನ್ನೂ ಬಿಗಡಾಯಿಸಬಹುದು. ಆಶಾಭಂಗ, ದೋಷಪೂರ್ಣ ಬೌದ್ಧಿಕ ಮತ್ತು ನೈತಿಕ ನಿರ್ಣಯಗಳು ಲೈಂಗಿಕ ಅಪರಾಧಗಳಲ್ಲಿ ತೊಡಗುವಂತೆ ಮಾಡಬಹುದು. ಹೀಗೆ ಅಲ್ಕೊಹಾಲಿಸಮ್ ಒಬ್ಬ ವ್ಯಕ್ತಿಗೆ ಮಾನಸಿಕ ಮತ್ತು ದೈಹಿಕ ಹಾನಿಯನ್ನುಂಟು ಮಾಡುತ್ತದೆ. ಇದರಿಂದ ಎಣಿಸಲಾಗದ ವೈಯುಕ್ತಿಕ ಮತ್ತು ಸಾಮಾಜಿಕ ಪರಿಣಾಮಗಳು ಅನಿವಾರ್ಯವಾಗುತ್ತವೆ. ಅವನು ದೈಹಿಕ ಮಾನಸಿಕ ಆರೋಗ್ಯ ಭಾವನಾತ್ಮಕ ಮತ್ತು ಸಾಮಾಜಿಕ ಸಂಬಂಧಗಳ ಮತ್ತು ಆರ್ಥಿಕ ಹಾನಿ ಮತ್ತು ನೈತಿಕ ಅಧಃಪತನ ದೃಷ್ಟಿಯಿಂದ ನಾಶಗೊಳ್ಳುತ್ತಾನೆ. ಇದರಿಂದಾಗಿ ಅವನಿಗೂ ಮತ್ತು ಅವನ ಹೆಂಡತಿ ಮಕ್ಕಳಿಗೂ ಮತ್ತು ಸಮಾಜಕ್ಕೂ ತುಂಬ ಸಂಕಷ್ಟವನ್ನು ನಿರಾಶೆಯನ್ನು ಕೊಡುತ್ತಾನೆ.
ಅಲ್ಕೊಹಾಲಿಸಮ್ ಗೆ ಚಿಕಿತ್ಸೆ
ಅಲ್ಕೊಹಾಲಿಸಮ್ ಗೆ ಒಂದೇ ಪರಿಣಾಮಕಾರಿಯಾದ ಪರಿಹಾರವಿಲ್ಲ. ಕೆಲವು ಸಂದರ್ಭಗಳಲ್ಲಿ ವ್ಯಕ್ತಿಯು ತನ್ನನ್ನು ಬಂಧಿಸುವರು, ಮತ್ತು ಜೈಲಿಗೆ ಹಾಕುವರು ಎಂಬ ಭೀತಿಯಿಂದ ಕುಡಿಯುವುದನ್ನು ನಿಲ್ಲಿಸಬಹುದು. ಆದರೆ ಈ ಸಮಸ್ಯೆಯ ನಿವಾರಣೆಗೆ ವೈದ್ಯಕೀಯ, ಸಾಮಾಜಿಕ ಮತ್ತು ಮಾನಸಿಕ ಮಟ್ಟದಲ್ಲಿ ಪ್ರಯತ್ನ ಮಾಡಬೇಕಿದೆ. ಚಿಕಿತ್ಸೆ ಮಾಡುವ ಮೊದಲು ಅಲ್ಕೊಹಾಲಿಸಮ್ ನ ಪೂರ್ವ ಲಕ್ಷಣಗಳ ಸ್ಪಷ್ಟ ಮಾಹಿತಿ ಇರಬೇಕು. ಅವುಗಳು ನಿರಂತರ ಕುಡಿತದಿಂದ ಹಿಡಿದು ಅನಿಯಂತ್ರಿತ ಕುಡಿತದ ಆಸ್ಫೋಟ; ಬೆಳಿಗ್ಗಿನ ಕುಡಿತ; ಮಂಕಾಗುವಿಕೆ; ಕುಡಿತದಲ್ಲಿ ಸಂತೋಷ ಕಾಣದಿರುವುದು; ಮತ್ತು ಬಯಸಬಾರದ, ಅನಿಯಂತ್ರಿತ ತೀವ್ರ ವರ್ತನೆಗಳು. ಆಗ ಸರಿಪಡಿಸುವ ಈ ಕೆಳಗಿನ ಕ್ರಮಗಳನ್ನು ಕೈಕೊಳ್ಳಬಹುದು. ೧.ಸಂಸ್ಥೀಕರಣ ಮತ್ತು ಆಸ್ಪತ್ರೆಗೆ ಸೇರಿಸುವುದು: ತೀವ್ರ ಆಲ್ಕೊಹಾಲಿಕ್ಸ್ ವ್ಯಸನದವರಿಗೆ ಆಸ್ಪತ್ರೆಯಲ್ಲಿ ಚಿಕಿತ್ಸೆ ಮಾಡಿಸಿದರೆ ಒಳಿತು. ಹಲವಾರು ಕೇಸುಗಳಲ್ಲಿ ಆಸ್ಪತ್ರೆಗೆ ಹಾಕುವುದು ಕಡ್ಡಾಯವಲ್ಲ. ಆದರೆ ಅಲ್ಕೊಹಾಲಿಕ್ಸುಗಳನ್ನು ಪ್ರತಿಕೂಲ ಪರಿಸ್ಥಿತಿಯಿಂದ ದೂರವಿಟ್ಟು ಅವರ ವರ್ತನೆಯನ್ನು ನಿಯಂತ್ರಣದಲ್ಲಿಡಬೇಕು. ೨. ಕ್ಲಿನಿಕಲ್ ತನಿಖೆ: ಅದು ಪೂರ್ಣ ರಕ್ತದ ಕೌಂಟನ್ನು, ಎದೆಯ ಮತ್ತು ತಲೆಬುರುಡೆಯ ರೇಡಿಯೊಗ್ರಾಫಿಯನ್ನು ಯಕೃತ್ತಿನ ಕ್ರಿಯಾ ಪರೀಕ್ಷೆಯನ್ನು ಮತ್ತು ಇದರ ಪರಿಣಾಮವಾಗಿ ಸರಿಯಾದ ವೈದ್ಯಕೀಯ ಚಿಕಿತ್ಸೆಯನ್ನು ಕೊರತೆ ಮತ್ತು ಹಾನಿಯನ್ನು ಸರಿಪಡಿಸಲು ಕೊಡಬೇಕು. ೩. ಅಮಲುರಹಿತನನ್ನಾಗಿ ಮಾಡುವುದು: (ಡಿ ಇಂಟೋಕ್ಸಿಕೇಶನ್) ಅಲ್ಕೊಹಾಲಿಕ್ಸುಗಳನ್ನು ಚಿಕಿತ್ಸೆ ಮಾಡುವ ಮೊದಲ ಹೆಜ್ಜೆಯೆಂದರೆ ಅಮಲೀಕರಣ ಮಾಡುವುದಾಗಿದೆ. ಅಂದರೆ ದೇಹದೊಳ್ಗಿರುವ ಅಲ್ಕೊಹಾಲಿಕ್ ಪದಾರ್ಥಗಳನ್ನು ತೆಗೆದುಬಿಡುವುದು. ಮತ್ತು ಹಿಮ್ಮೆಟ್ಟುವ(ವಿದ್ ಡ್ರಾವಲ್) ರೋಗ ಲಕ್ಷಣಗಳಿಗೆ ಚಿಕಿತ್ಸೆ ನೀಡುವುದು. ಅಲ್ಕೊಹಾಲ್ ಗಾಗಿ ತಹತಹಿಸುವುದು, ನಡುಗುವುದು, ಬೆವರುವುದು, ಜ್ವರ, ವಾಂತಿ,ಮಂಕಾಗುವುದು ಮುಂತಾದವುಗಳಿಗೆ ಸರಿಯಾದ ಚಿಕಿತ್ಸೆ ನೀಡುವುದಾಗಿದೆ. ೪. ನಿರ್ಬಂಧಗೊಳಿಸುವ ಕ್ರಮಗಳು: ನಿರ್ ಅಮಲೀಕರಣವಾದ ಮೇಲೆ ಕುಡಿತ್ಕ್ಫ಼್ಕೆ಼್ೆ಼ ತಡೆಯೊಡ್ಡುವ ಕ್ರಮಗಳನ್ನು ಕುಡಿತವನ್ನು ದ್ವೇಷಿಸುವ, ಷ್ಟಪಡದಿರುವ ಥೆರಪಿಯನ್ನು ಸಾಮಾನ್ಯವಾಗಿ ರೋಗಿ ಕುಡಿಯುವುದರಿಉಂದ ತಡೆ ಹಿಡಿಯಲು ಉಪಯೋಗಿಸಲಾಗುತ್ತದೆ. ರೋಗಿಗೆಡಿಸ್ಯುಲಫಿ, ಅಥವಾ ಆಮ್ಲೀಕರಣ ಮಾಡಿದ ಕ್ಯಾಲ್ಸಿಯಮ್ ಕಾರ್ಬಿಮೈಡ್ (ಎಬ್ಸ್ಟೆಮ್) ಕುಡಿಯದಿರುವಂತೆ ನಿರ್ಧರಿಸಲು ಅವನಿಗೆ ಸಹಾಯ ಮಾಡುತ್ತವೆ. ಈ ದ್ರವ್ಯಗಳು ವ್ಯಕ್ತ್ರಿ ಆಲ್ಕೊಹಾನೊಟ್ಟಿಗೆ ಸೇವಿಸಿದರೆ ತೀವ್ರವಾದ ಅಸ್ವಸ್ಥತೆ ಉಂಟಾಗುತ್ತದೆ. ಮತ್ತು ಇದು ರೋಗಿಯನ್ನು ಕುಡಿತದಿಂದ ತಡೆಹಿಡಿಯುವ ಶಕ್ತಿಶಾಲಿ ಔಷಧವಾಗಿ ಕೆಲಸ ಮಾಡುತ್ತದೆ. ಅಲ್ಕೊಹಾಲಿನ ಬಗ್ಗೆ ದ್ವೇಷ ಬೆಳೆಸಲು ಅಲ್ಕೊಹಾಲಿಕ್ ಡ್ರಿಂಕ್ಸ್ ನ ಜೊತೆಗೆ ತೆಗೆದುಕೊಂಡಾಗ ಅಸಹ್ಯವಾಗುವಂತಹ ಮತ್ತು ವಾಂತಿಯಾಗುವಂತಹ ದ್ರವ್ಯವನ್ನು ಕೊಡಲಾಗುತ್ತದೆ. ಅದನ್ನು ಪದೆ ಪದೆಉಪಯೋಗಿಸಿದಾಗ ಅಲ್ಕೊಹಾಲಿಕ್ ಕ್ರಾರುವಕ್ಕಾಗಿ ಕುಡಿತದ ಬಗ್ಗೆ ದ್ವೇಷ ಬೆಳೆಸಿಕೊಳ್ಳುತ್ತಾನೆ. ಶೊಕ್ ಥೆರಪಿಯನ್ನೂ ಕೂಡಾ ಶರಾಬು ಕಂಡಾಕ್ಷಣ ದ್ವೇಷವುಂಟಾಗುವಂತೆ ಮಾಡುವ ಒಂದು ಪರಿಣಾಮಕಾರಿ ಕ್ರಮವಾಗಿದೆ. ಕೆಲವೊಮ್ಮೆ ವ್ಯಕ್ತಿಯ ಬದುಕಿನ ಕೆಟ್ಟ ಆಘಾತಗಳಿಂದ ಶಾಕಿಗೊಳಗಾಗಿದ್ದರೆ ಶಾಕ್ ಚಿಕಿತ್ಸೆಯು ಅತ್ಯಂತ ಅಮೂಲ್ಯವಾಗಿಬಿಡುತ್ತದೆ.
ಮನೋರೋಗಕ್ಕಾಗಿ ಮಾಡುವ ಚಿಕಿತ್ಸೆ
ರೋಗಿಯ ಕುಡಿತದ ವ್ಯಸನವನ್ನು ನಿಲ್ಲಿಸಿದ ಮೇಲೆ ಅವನಿಗೆ ಗುಂಪು ಇಲ್ಲವೆ ವೈಯುಕ್ತಿಕ ಮನೋರೋಗ ಚಿಕಿತ್ಸೆಯನ್ನು ಅವನ ವರ್ತನೆಯ ಒಳನೋಟವನ್ನು ಪಡೆಯಲು ಸಹಾಯಕಾರಿಯಾಗುವಂತೆ ಪರಿಣಾಮಕಾರಿ ಹೊಂದಾಣಿಕೆಯ ತಂತ್ರಗಳನ್ನು ಬೆಳೆಸಿಕೊಳ್ಳಲು ಕೊಡಬಹುದು. ಏನೇ ಆದರೂ ಮೂಲಭೂತವಾಗಿ ಸಮಾಜಘಾತುಕರಾದ ಅಲ್ಕೊಹಾಲಿಕ್ಸು ಗಳಿಗೆ ಈ ಚಿಕಿತ್ಸೆಯ ಉಪಯೋಗವನ್ನು ಶಿಫಾರಸುಮಾಡಲಾಗಿಲ್ಲ. ಮನೋಚಿಕಿತ್ಸಿಕ ಅಲ್ಕೊಹಾಲಿಕ್ಸನೊಟ್ಟಿಗೆ ತುಂಬ ಶ್ರಮವಹಿಸಿ ಕೆಲಸ ಮಾಡಬೇಕಾಗುತ್ತದೆ. ಅಲ್ಕೊಹಾಲ್ ಸೋಂಕು ಇದ್ದವರು ಸಾಮಾನ್ಯವಾಗಿ ಸುಳ್ಳುಗಾರರಾಗಿರುತ್ತಾರೆ. ಅವರು ಎಂದೆಂದೂ ಕುಡಿಯದಿರುವ ಕೊಟ್ಟ ಮಾತನ್ನು ಉಳಿಸಿಕೊಳ್ಳಲಾರರು. ಇದರ ಫಲಪ್ರದ ಪರಿಣಾಮವನ್ನು ಕಾಣಬೇಕಿದ್ದರೆ ರೋಗಿಗೆ ಕುಡಿತವಿಲ್ಲದ ಬದುಕು ಹೆಚ್ಚು ತೃಪ್ತಿದಾಯಕ ಮತ್ತು ಸಂತೋಷವನ್ನು ತರಬಲ್ಲದು ಎಂಬುದನ್ನು ಮನವರಿಕೆ ಮಾಡಿಕೊಡಬೇಕು. ಪ್ರತಿ ಸಂದರ್ಭದಲ್ಲಿ ಮೂಲಭೂತ ವ್ಯಕ್ತಿತ್ವವನ್ನು ಮೌಲ್ಯಮಾಪನ ಮಾಡಬೇಕು. ಅವನನ್ನು ಕುಡಿತಕ್ಕೆ ತಳ್ಳಿದ ಪ್ರತ್ರಿಕ್ರಿಯಾತ್ಮಕ ಬದುಕಿನ ಘಟನೆಗಳನ್ನು ಮತ್ತು ಅಲ್ಕೊಹಾಲಿಕ್ ವರ್ತನೆಯ ಶೈಲಿಯನ್ನು ಮೌಲ್ಯಮಾಪನ ಮಾಡಬೇಕು. ಅವನ ಕುಟುಂಬದವರ ಬೆಂಬಲ ಮತ್ತು ಉದ್ಯೋಗ ಇನ್ನೂ ಅವನಿಗಾಗಿ ತೆರೆದಿದೆಯೆ ಇವೆಲ್ಲವನ್ನೂ ತನಿಖೆಗೆ ಒಳಪಡಸಬೇಕು.
ಸಾಮಾಜಿಕ ಚಿಕಿತ್ಸೆ
ಈ ಚಿಕಿತ್ಸೆಯು ಪರಿಸರದ ಸನ್ನಿವೇಶಗಳ ಮಾರ್ಪಾಡು, ನಿಲುವಿನಲ್ಲಿ ಬದಲಾವಣೆ ಮತ್ತು ಆರೋಗ್ಯವಂತ ಸಾಮಾಜಿಕ ಕೂಟ ಮತ್ತು ಗುಂಪುಗಳನ್ನು ಒದಗಿಸುವುದು ಇವೆಲ್ಲವನ್ನೂ ಒಳಗೊಂಡಿರುತ್ತವೆ. ಇದನ್ನು ಅವನ ಹೆಂಡತಿಗೆ ಮತ್ತು ಕುಟುಂಬದ ಸದಸ್ಯರಿಗೆ ಕೌನ್ಸೆಲಿಂಗ್ ಮತ್ತು ಅವರು ರೋಗಿಗೆ ಕುಟುಂಬದಲ್ಲಿ ಮತ್ತು ಸಮುದಾಯದ ಪರಿಸರದಲ್ಲಿ ಮರುಹೊಂದಾಣಿಕೆಗೆ ಸಹಾಯ ಮಾಡುವಂತೆ ನಿರ್ದೇಶಿಸಿದೆ. ಅವರ ಸಾಮಾಜಿಕ ಸಂಪರ್ಕವನ್ನು ಸರಿಪಡಿಸಲು ಧಾರ್ಮಿಕ ಕೂಟಗಳು, ಸಾಮಾಜಿಕ ಕ್ಲಬ್ಬುಗಳ ರೂಪದಲ್ಲಿ ಪ್ರೇರಣಾತ್ಮಕ ಮತ್ತು ಅಧ್ಯಾತ್ಮಿಕ ಅಂಶಗಳು ಅಲ್ಕೊಹಾಲಿಕ್ಸು ಗಳ ಚಿಕಿತ್ಸೆಗೆ ಪ್ರಯೋಜನಕಾರಿಯಾಗಬಹುದು. ಕುಡಿತದದುಷ್ಪರಿಣಾಮಗಳನ್ನು ಎತ್ತಿ ಹಿಡಿಯುವ ಮತ್ತು ಬದುಕಿನ ಪ್ರಶಾಂತತೆಯನ್ನು ತೋರಿಸುವ ನಾಟಕಗಳ ಪ್ರದರ್ಶನ, ಸಾಂಸ್ಕೃತಿಕ ಕಾರ್ಯಕ್ರಮಗಳು ಸಿನೇಮಾಗಳನ್ನು ತೋರಿಸುವುದು ಇವೆಲ್ಲ ಹೆಚ್ಚು ಉಪಯುಕ್ತವಾಗಬಹುದು.
ಚಿಕಿತ್ಸೆಯ ಅವಧಿ ಮತ್ತು ಮುಂಬರಿಕೆ
ಚಿಕಿತ್ಸೆಯ ಅವಧಿಯು ಕುಡಿಯುವವರ ಪರಿಸ್ಥಿತಿಯ ತೀವ್ರತೆಯನ್ನು ಅವಲಂಬಿಸಿ ಇರುತ್ತದೆ.ಅವರು ಐದು ವರ್ಷಗಳ ಕಾಲ ಕುಡಿತದಿಂದ ದೂರವಿದ್ದರೆ ಅವರು ಆಲ್ಕೊಹಾಲಿಸಮ್ ನಿಂದ ಪಾರಾಗಿದ್ದಾರೆ ಎನ್ನಬಹುದು ಮೊದಲ ಎರಡು ವರ್ಷಗಳಲ್ಲಿ ಅದು ಮರುಕಳಿಸುವ ಸಾಧ್ಯತೆ ಇರುತ್ತದೆ. ಚಿಕಿತ್ಸೆಯಾದ ಮೇಲೆ ತುಂಬ ಕಾಳಜಿಯನ್ನು ಮುಂಬರಿಕೆಯಲ್ಲಿ ತೆಗೆದುಕೊಳ್ಳಬೇಕಾಗುತ್ತದೆ. ವರ್ಗ:ಆರೋಗ್ಯ
ಕಮಲಾದಾಸ್
thumb|right|ಕಮಲಾದಾಸ್ ಮಾಧವಿಕುಟ್ಟಿಯಾಗಿದ್ದಾಗ, ಈಕೆ ಮಲೆಯಾಳಿ ಮತ್ತು ಇಂಗ್ಲಿಷ್ ಲೇಖಕಿ thumb|right|ಕಮಲಾದಾಸ್ ಮಲೆಯಾಳಿ ಮತ್ತು ಇಂಗ್ಲಿಷ್ ಲೇಖಕಿ
ಕಮಲಾದಾಸ್ ಮಲಯಾಳಂ ಭಾಷೆಯ ಲೇಖಕಿ. ಸಾಹಿತ್ಯವನ್ನು ಬರೆಯಲು ಆರಂಭಿಸಿ 'ಮಾಧವಿಕುಟ್ಟಿ' ಎಂಬ ಕಾವ್ಯ ನಾಮದಿಂದ ಕಮಲಾದಾಸ್ ಕತೆಗಳನ್ನು ಕಾದಂಬರಿಗಳನ್ನು ರಚಿಸಿದರು.(ನೋಡಿ:ಕಮಲಾ ದಾಸ್)
ವಿವಾದಾತ್ಮಕ ನಿಷ್ಠುರ ಲೇಖಕಿ
ಮಲಯಾಳಂ ಸಾಹಿತ್ಯ ಜಗತ್ತಿನಲ್ಲಿ ಕತೆ, ಕಾದಂಬರಿಗಳ ಕ್ಷೇತ್ರ ಬಹಳ ವಿಶಾಲವಾದುದು. ಅತಿ ಭಾವುಕತೆಯತ್ತ ಕಿರುಗತೆಗಳು ಜಾರುತ್ತಿದ್ದ ಕಾಲದಲ್ಲಿ ಮಾಧವಿಕುಟ್ಟಿ ಎಂಬ ಕಾವ್ಯ ನಾಮದಿಂದ ಕಮಲಾದಾಸ್ ಕತೆಗಳನ್ನು ಕಾದಂಬರಿಗಳನ್ನು ರಚಿಸಿದರು. ವಿವಾದಗಳ ಅಗ್ನಿಪರೀಕ್ಷೆಯಲ್ಲಿ ಉತ್ತೀರ್ಣರಾಗಿ ಮನ್ನಣೆಯ ಗುರಿಯನ್ನು ತಲುಪುವಷ್ಟರಲ್ಲಿ ಕಮಲಾದಾಸ್ ಸಾಕಷ್ಟು ಮುಳ್ಳುಹಾದಿಗಳನ್ನು ತುಳಿಯಬೇಕಾಯಿತು. ಖ್ಯಾತ ಕತೆಗಾರರಾಗಿದ್ದ ವೈಕ್ಕಂಮಹಮ್ಮದ್ ಬಷೀರ್, ತಗಳಿ ಶಿವಶಂಕರ ಪಿಳ್ಳೈ, ಎಂ.ಟಿ.ವಾಸುದೇವನ್ ನಾಯರ್, ಟಿ. ಪದ್ಮನಾಭನ್ ರವರ ಜೊತೆ ಜೊತೆಗೆ ಕಮಲಾದಾಸ್ ರೂ ಬರೆಯತೊಡಗಿದರು.
ಸೋದರಮಾವ, ತಂದೆ, ತಾಯಿ ಮುಂತಾದವರು ಹೇಳಿದ ದಟ್ಟವಾದ ಜೀವನಾನುಭವಗಳಿಗೆ ಅವರು ಅಕ್ಷರ ರೂಪವನ್ನು ಕೊಟ್ಟರು. ಪ್ರಣಯ, ಪ್ರೀತಿ, ಪ್ರೇಮ, ವಾತ್ಸಲ್ಯ ಹಾಗೂ ಮನುಷ್ಯ ಮನುಷ್ಯರ ನಡುವಿನ ಸಂಬಂಧಗಳ ಕುರಿತಾದ ಅವರ ರಚನೆಗಳು ಈಗಲು ಪ್ರಸ್ತುತ. ಕೇರಳದ ಗ್ರಾಮೀಣ ಬದುಕಿನ ಮುಗ್ಧತೆಗಳನ್ನು ಅವರು ತಮ್ಮ ಕತೆಗಳಲ್ಲಿ ಹಿಡಿದಿಟ್ಟಿದ್ದಾರೆ. ನಗರದ ಸಂಘರ್ಷಯುಕ್ತ ಆತಂಕಕಾರಿ ಬದುಕನ್ನು ಮನುಷ್ಯ ಮನಸ್ಸುಗಳ ಸಂಕೀರ್ಣತೆಗಳನ್ನು ಅವರು ತೆರೆದಿಟ್ಟಿದ್ದಾರೆ.
ಓದು/ಜೀವನ
ಬಾಲ್ಯ ಕಾಲವನ್ನು ಕೇರಳ ಮತ್ತು ಕಲ್ಕತ್ತಾದಲ್ಲಿ ಕಳೆದರು. ಮಾತೃಭಾಷೆ ಮಲಯಾಳಂನ್ನು ಮಮೆಯಲ್ಲಿಯೇ ಕಲಿತರು. ಕಲ್ಕತ್ತಾದ ಬದುಕಿನ ಹಿನ್ನೆಲೆಯಲ್ಲಿ ಅವರು ರಚಿಸಿದ `ಸಮ್ಮರ್ ಇನ್ ಕಲ್ಕತ್ತಾ' ಎಂಬ ಇಂಗ್ಗ್ಲಿಷ್ ಕವನ ಸಂಕಲನದಿಂದ ಅವರು ಜಗತ್ತಿನ ಸಾಹಿತ್ಯಾಸಕ್ತರ ಗಮನ ಸೆಳೆದರು. ಲೈಂಗಿಕತೆಯನ್ನು ಮತ್ತು ಸಲಿಂಗ ಕಾಮವನ್ನು ಹಸಿಹಸಿಯಾಗಿ ಬರೆದ ಆಧುನಿಕ ಲೇಖಕಿಯರಲ್ಲಿ ಕಮಲಾದಾಸ್ ಮೊದಲಿಗರೆಂದು ಸಾಹಿತ್ಯ ತಜ್ನರ ಅಭಿಪ್ರಾಯ.
ಅವರು ಬರೆದ `ಎಂಡೆಕತ' (ನನ್ನ ಕತೆ) ವಾರ ಪತ್ರಿಕೆಯಲ್ಲಿ ಧಾರಾವಾಹಿಯಾಗಿ ಪ್ರಕಟಗೊಂಡಾಗ ಕೇರಳದ ಸಾಹಿತ್ಯ ಪ್ರಪಂಚ್ ಅವರನ್ನು ಕಟುಮಾತುಗಳಿಂದ ಟೀಕಿಸಿತ್ತು. ಅದು ಇಂಗ್ಲಿಷ್ ನಲ್ಲಿ ಬರೆದಾಗ ಪುನಃ ವಿವಾದಗಳಿಗೆ ಸಿಲುಕಿದ್ದರು. ಇವೆರಡು ಪುಸ್ತಕ ರೂಪದಲ್ಲಿ ಹೊರಬಂದಾಗ ಪ್ರತಿಭಟಿಸಿದ ಮಡಿವಂತರೇ ಅದನ್ನು ಕೊಳ್ಳಲು ಮುಗಿಬಿದ್ದರಂತೆ.
`ಮೈಸ್ಟೋರಿ' ಹದಿನೈದು ವಿದೇಶಿ ಭಾಷೆಗಳಿಗೆ ಅನುವಾದಗೊಂಡಿದೆ. ಈ ಕೃತಿ ತನ್ನ ಆತ್ಮ ಕತೆಯೆಂದು ಹೇಳಿ ಕಮಲಾದಾಸ್ ಅದರ ಮಾರಾಟವನ್ನು ಹೆಚ್ಚಿಸಿಕೊಂಡಿದ್ದರು. ಬಹಳ ವರ್ಷಗಳ ನಂತರ `ಮೈಸ್ಟೋರಿ' ತನ್ನ ಕಲ್ಪನೆಯ ಕೂಸೆಂದೂ, ಹಣಕ್ಕಾಗಿ ಬರೆದೆನೆಂದೂ ಮತ್ತೊಮ್ಮೆ ವಿವಾದಕ್ಕೆ ಗುರಿಯಾಗಿದ್ದರು. ಇಂಗ್ಲಿಷ್ ನಲ್ಲಿ ಕವಿತೆಗಳನ್ನು ಬರೆದು ಹೊಸತೊಂದು ತರಂಗವನ್ನೇ ಜಗತ್ತಿನಾದ್ಯಂತ ಸೃಷ್ಟಿಸಿದ್ದ ಕವಯತ್ರಿ ಕಮಲಾದಾಸ್. `ಕನ್ ಫೆಷನಲ್ ಪೋಯೆಟ್ರಿ' ಎಂಬ ನವೀನ ಮಾದರಿಯ ಪದ ಸಂಕುಲ, ಶೈಲಿಗಳು, ಹೆಣ್ಣಿನ ಮನಸ್ಸಿನ ಒಳತೋಟಿಯನ್ನು ಅನಾವರಣಗೊಳಿಸಿದೆ.
ನನ್ನ ಕೃಷ್ಣ ನನ್ನ ಜೊತೆಯಲ್ಲೇ ಬಂದು ಮಹಮ್ಮದನಾಗಿದ್ದಾನೆ. ಗುರುವಾಯೂರಿನಲ್ಲಿ ಈಗ ಕೃಷ್ಣ ಇಲ್ಲ.' ಎಂದು ಹೇಳಿ ಮತ್ತೊಂದು ವಿವಾದವನ್ನು ಸೃಷ್ಟಿಸಿದ್ದರು. ಕೇವಲ ಬರವಣಿಗೆಯಲ್ಲಷ್ಟ್ರೇ ಅಲ್ಲ ಸಾರ್ವಜನಿಕ ಬದುಕಿನಲ್ಲಿಯೂ ಅವರು ಹೊಸ ಹಾದಿಯನ್ನು ಹುಡುಕಿದ್ದರು. ೧೯೮೪ರ ಲೋಕಸಭಾ ಚುನಾವಣೆಯಲ್ಲಿ ಅವರು ಸ್ವತಂತ್ರ ಅಭ್ಯರ್ಥಿಯಾಗಿ ಸ್ಪರ್ಧಿಸಿದ್ದರು.
ಸಾಹಿತ್ಯ ಚಟುವಟಿಕೆ
ಭಾರತ ಸರಕಾರ ನೋಬೆಲ್ ಪ್ರಶಸ್ತಿಗೆ ಕಮಲಾದಾಸ್ ಹೆಸರನ್ನು ಶಿಫಾರಸು ಮಾಡಿತ್ತು. ಹ್ಜೈಸ್ಕೂಲ್ ಶಿಕ್ಷಣವನ್ನು ಪೂರೈಸುವ ಮೊದಲೆ(೧೫ನೆ ವಯಸ್ಸಿಗೆ) ಅವರಿಗೆ ಮದುವೆ ಮಾಡಲಾಗಿತ್ತು. ಮುಂಬಯಿ, ಕಲ್ಕತ್ತಾ, ದೆಹಲಿಗಳಲ್ಲಿ ಅವರು ಬದುಕು ಕಂಡಿದ್ದರು.
ಯಾವುದೇ ವಿಶ್ವವಿದ್ಯಾ ಲಯದ ಪದವಿಯನ್ನು ಪಡೆಯದ ಕಮಲಾದಾಸ್ ರ ಕೃತಿಗಳು ವಿದೇಶಿ ವಿಶ್ವವಿದ್ಯಾಲಯಗಳಲ್ಲಿ ಪಠ್ಯ ಪುಸ್ತಕಗಳಾಗಿವೆ. ಸಮ್ಮರ್ ಇನ್ ಕಲ್ಕತ್ತಾ',ಆಲ್ಫಬೆಟ್ ಆಫ್ ಲಸ್ಟ್, `ದಿ ಡಿಸೆಂಡೆನ್ಸ್, ಓಲ್ಡ್ ಪ್ಲೇ ಹೌಸ್' ಕಲೆಕ್ಟೆದ್ ಪೋಯಮ್ಸ್, ಓನ್ಲಿ ದಿ ಸೋಲ್ ನೋಸ್ ಹೌ ಟು ಸಿಂಗ್, ಮುಂತಾದವುಗಳು ಅವರ ಇಂಗ್ಲಿಷ್ ಕೃತಿಗಳು.
ಮಲಯಾಳಂನಲ್ಲಿ ಅವರು ಒಟ್ಟೂ ೨೪೫ ಕತೆಗಳನ್ನೂ,೧೦೩ ಕವಿತೆಗಳನ್ನೂ, ೧೧ ಕಾದಂಬರಿಗಳನ್ನೂ, ೩ ನಾಟಕಗಳನ್ನೂ, ೨ ಆತ್ಮಕತೆಗಳನ್ನೂ ೨ ಪ್ರವಾಸ ಕತೆಗಳನ್ನೂ, ೧೫೩ ಲೇಖನಗಳನ್ನೂ ಮತ್ತು ಎಂಟು ಟಿಪ್ಪಣಿಗಳನ್ನೂ ಬರೆದಿದ್ದಾರೆ. ಅವರ ಅನೇಕ ಕತೆ, ಕಾದಂಬರಿಗಳು ಚಲನಚಿತ್ರಗಳಾಗಿ ಯಶಸ್ವಿ ಕಂಡಿವೆ.
ಪ್ರಶಸ್ತಿ, ಗೌರವ, ಪುರಸ್ಕಾರಗಳು
ಅವರಿಗೆ ದೊರೆತ ಪ್ರಶಸ್ತಿಗಳು ಅನೇಕ. ೧೯೬೩ರಲ್ಲಿ ಪೆನ್ ಅವಾರ್ಡ್,
ಕೊನೆಯ ದಿನಗಳು
ಬದುಕಿನುದ್ದಕ್ಕೂ ವಿವಾದಿತ ಲೇಖಕಿಯಾಗಿದ್ದ ಕಮಲಾದಾಸ್ ಮತಾಂತರಗೊಂಡು ಕೇರಳದಲ್ಲಿ ನೆಲೆಸಿದಾಗ ಬಹಳ ವಿರೋಧವನ್ನು ಎದುರಿಸಬೇಕಾಯಿತು. ಇದರಿಂದ ಬೇಸತ್ತು ಕೇರಳ ತೊರೆದು ತನ್ನ ಕಿರಿಯ ಮಗನೊಂದಿಗೆ ಪೂನಾದಲ್ಲಿ ನೆಲೆಸಿದ್ದರು. ೩೧-೫-೨೦೦೯ರಲ್ಲಿ ಅವರು ನಿಧನರಾದಾಗ ಇಸ್ಲಾಂ ಧರ್ಮಕ್ಕೆ ಅನುಗುಣವಾಗಿ ಕೇರಳದಲ್ಲಿ ಅಂತ್ಯಕ್ರಿಯೆಯನ್ನು ನಡೆಸಲಾಯಿತು.
45
ವರ್ಗ:ಭಾರತದ ಪ್ರಸಿದ್ಧ ಮಹಿಳೆ ವರ್ಗ:ಆಂಗ್ಲ ಭಾಷೆಯ ಲೇಖಕರು ವರ್ಗ:ಮಲಯಾಳಂ ಭಾಷೆಯ ಲೇಖಕರು ವರ್ಗ:ಲೇಖಕರು ವರ್ಗ:ಸಾಹಿತಿಗಳು
ಕಾರ್ಬಿನ್ ಬ್ಲ್ಯೂ
ಕಾರ್ಬಿನ್ ಬ್ಲ್ಯೂ (ಫೆಬ್ರುವರಿ ೨೧, ೧೯೮೯), ಅಮೆರಿಕನ್‌ ಬಾಲಕ ನಟರು, ಅಮೆರಿಕದ ಬಾಲ ಗಾಯಕರು, ಅಮೆರಿಕ ದ ನಾಟ್ಯ ಸಂಗೀತಗಾರರು, ಅಮೆರಿಕನ್ ಚಲನಚಿತ್ರ ನಟರು, ಅಮೆರಿಕಾದ ಚಲನಚಿತ್ರ ನಿರ್ಮಾಪಕರು, ಅಮೆರಿಕನ್‌ ಪುರುಷ ರೂಪದರ್ಶಿಗಳು, ಅಮೆರಿಕನ್ ಗಾಯಕರು, ಅಮೆರಿಕ ದ ರಂಗ ಕಲಾವಿದರು, ಅಮೆರಿಕದ ಕಂಠದಾನ ಕಲಾವಿದರು, ಅಮೆರಿಕಾದ ಕಿರುತೆರೆ ನಟರು. ಅವರು ಹೈ ಸ್ಕೂಲ್ ಮ್ಯೂಸಿಕಲ್ ಚಲನಚಿತ್ರ ಸರಣಿಯಲ್ಲಿ, ಡಿಸ್ಕವರಿ ಕಿಡ್ಸ್ ನಾಟಕ ಸರಣಿಯ ಫ಼್ಲೈಟ್ ಟ್ವೆಂಟಿನೈನ್ ಡೌನ್‍ನಲ್ಲಿ, ಮತ್ತು ಡಿಸ್ನಿ ಚ್ಯಾನಲ್ ಮೂಲ ಚಲನಚಿತ್ರ ಜಂಪ್ ಇನ್‍ನಲ್ಲಿ ಅಭಿನಯಿಸಿದರು. ಅವರ ಮೊದಲ ಮುಖ್ಯ ಪಾತ್ರ ಕ್ಯಾಚ್ ದ್ಯಾಟ್ ಕಿಡ್ (೨೦೦೪) ಚಲನಚಿತ್ರದಲ್ಲಾಗಿತ್ತು.
ಹೊರಗಿನ ಕೊಂಡಿಗಳು
ವರ್ಗ:1989ರಲ್ಲಿ ಜನಿಸಿದವರು ವರ್ಗ:ಅಮೇರಿಕಾದ ಪಾಪ್ ಗಾಯಕರು ವರ್ಗ:ಅಮೆರಿಕ ದ ಸಂಗೀತ ಗಾರರು - ಗೀತಾ ರಚನಕಾರರು ವರ್ಗ:ಇಂಗ್ಲಿಷ್ -ಭಾಷೆಯ ಗಾಯಕರು ವರ್ಗ:ಇಟಲಿಯ ಮೂಲದ ಅಮೆರಿಕಾದ ಜನರು ವರ್ಗ:ಹಾಲಿವುಡ್ ನ ಧ್ವನಿಮುದ್ರಣ ಕಲಾವಿದರು ವರ್ಗ:ನ್ಯೂಯಾರ್ಕ್ ನಗರದಿಂದ ಬಂದ ನಟರು ವರ್ಗ:ನ್ಯೂ ಯಾರ್ಕ ಸಿಟಿಯ ಸಂಗೀತಗಾರರು ವರ್ಗ:ಬ್ರೂಕ್ಲಿನ್‌ ಮೂಲದ ಜನರು ವರ್ಗ:ಬದುಕಿರುವ ಜನರು ವರ್ಗ:ಹಾಲಿವುಡ್ ಚಲನಚಿತ್ರ ಕಲಾವಿದರು ವರ್ಗ:ಪಾಪ್ ಶೈಲಿಯ ಸಂಗೀತಗಾರರು
ಸತ್ಯ ಸಾಯಿ ಬಾಬಾ
ಸತ್ಯ ಸಾಯಿ ಬಾಬ (సత్య సాయిబాబా),ಅವರ ಜನ್ಮ ನಾಮ ಸತ್ಯನಾರಾಯಣ ರಾಜು (ಜನನ: ನವೆ೦ಬರ್ ೨೩, ೧೯೨೬; ನಿಧನ: ಏಪ್ರಿಲ್ ೨೪, ೨೦೧೧),  ಇವರು ಒಬ್ಬ ಪ್ರಸಿದ್ಧ ದಕ್ಷಿಣ ಭಾರತದ ಧಾರ್ಮಿಕ ಗುರು ಹಾಗು ಶಿಕ್ಷಕ. ಭಕ್ತರು ಅವರನ್ನು ಅವತಾರ ಪುರುಷ, ದೇವ ಮಾನವ, ಆಧ್ಯಾತ್ಮಿಕ ಶಿಕ್ಷಕ ಹಾಗು ಅದ್ಭುತ ಪವಾಡಗಳನ್ನು ಮಾಡುವ ಕೆಲಸಗಾರ ಎಂದು ವರ್ಣಿಸಿದರು. ಸತ್ಯ ಸಾಯಿ ಬಾಬಾರವರು ಹಲವಾರು "ಪವಾಡ ಸದೃಶ", ಕೆಲಸಗಳನ್ನು ಮಾಡಿ ವಿಭೂತಿ (ಪವಿತ್ರ ಬೂದಿ) ಹಾಗು ಚಿಕ್ಕ ವಸ್ತುಗಳಾದ ಉ೦ಗುರ,ಕಂಠಹಾರ ಹಾಗು ಕೈಗಡಿಯಾರಗಳನ್ನು ಪ್ರತ್ಯಕ್ಷಮಾಡುತ್ತಿದ್ದರು, ಇದರಿ೦ದಾಗಿ ಅವರು ಪ್ರಸಿದ್ಧರಾದರಲ್ಲದೆ ಹಲವಾರು ವಾದವಿವಾದಗಳಿಗೆ ಎಡೆಮಾಡಿಕೊಟ್ಟರು, ಅಲ್ಲದೆ ಸ೦ದೇಹಾತ್ಮಕವಾಗಿ ಕೈಚಳಕವನ್ನು ಸಾಧಿಸುತ್ತಾರೆ ಎಂದು ಹಲವರು ಹೇಳಿದರೆ, ಭಕ್ತರು ಅದು ದೈವತ್ವದ ಪ್ರತೀಕ ಎಂದು ಭಾವಿಸಿದರು. ಸತ್ಯ ಸಾಯಿ ಬಾಬಾರವರು, ಮಹಾರಾಷ್ಟ್ರದ ಪ್ರಸಿದ್ಧ ಸಂತ ಶಿರಡಿ ಸಾಯಿ ಬಾಬರವರ ಪುನರ್ಜನ್ಮ ಎಂದು ತಮ್ಮ ಹಕ್ಕನ್ನು ಪ್ರತಿಪಾದಿಸಿದರು, ಅವರ ಭೋದನೆಯಲ್ಲಿ ಹಿ೦ದು ಹಾಗು ಮುಸ್ಲಿಮ್ ನ೦ಬಿಕೆಯ ವಿಶಾಲದೃಷ್ಟಿಯ ಮಿಶ್ರಣ ಕಂಡುಬರುತ್ತಿತ್ತು.
ಸತ್ಯ ಸಾಯಿ ಬಾಬ ಮತ್ತು ಅವರ ಸಂಸ್ಥೆಗಳು ವಿವಿಧ ಸ್ವತ೦ತ್ರ ಶಿಕ್ಷಣ ಸಂಸ್ಥೆಗಳು, ಆಸ್ಪತ್ರೆಗಳು, ಹಾಗು ಹಲವಾರು ಪರೋಪಕಾರದ ಕೆಲಸಗಳಿಗೆ ಭಾರತದಲ್ಲಿ ಹಾಗು ಹೊರದೇಶಗಳಲ್ಲಿ ಸಹಾಯವನ್ನು ನೀಡುತ್ತಿದ್ದಾರೆ. ಸತ್ಯ ಸಾಯಿ ಬಾಬಾರವರಿಗೆ ೧೯೯೯ರಲ್ಲಿ ಅ೦ದಾಜು ೬ ಮಿಲಿಯನ್ ಕ್ರಿಯಾಶೀಲ ಬೆ೦ಬಲಿಗರು  ಇದ್ದರು, ಆದರೆ ಅವರ ಸಹಚರರ ಸ೦ಖ್ಯೆ ಅದಕ್ಕಿ೦ತ ಬಹಳ ಹೆಚ್ಚಿನದಾಗಿತ್ತು. ಆದರೆ ಅಧಿಕೃತವಾಗಿ ಸದಸ್ಯತ್ವವನ್ನು ಪಡೆಯದೆ ಇದ್ದುದರಿ೦ದ, ಕರಾರುವಕ್ಕಾದ ಸ೦ಖ್ಯೆಯನ್ನು ಪತ್ತೆಹಚ್ಚುವುದು ಸಾಧ್ಯವಾಗಲಿಲ್ಲ. ಸತ್ಯ ಸಾಯಿ ಬಾಬರವರ ಸಂಸ್ಥೆಯ ದಾಖಲೆಯ ಪ್ರಕಾರ ಪ್ರಪ೦ಚದಾದ್ಯ೦ತ ಸುಮಾರು ೧,೨೦೦ ಸತ್ಯ ಸಾಯಿ ಬಾಬಾರವರ ಕೇ೦ದ್ರಗಳು ೧೧೪ ದೇಶಗಳಲ್ಲಿ ಇವೆ. ಸಾಯಿ ಬಾಬಾರವರು ಭಾರತದಲ್ಲಿಯೇ, ಅತೀ ಹೆಚ್ಚು ಮೇಲ್ವರ್ಗದ-ಮಧ್ಯಮ ವರ್ಗದ, ನಗರ ಪ್ರದೇಶದ ಸಮಾಜದಲ್ಲಿ ಇರುವ, "ಅತೀ ಹೆಚ್ಚು ಸ೦ಪತ್ತನ್ನು ಹೊ೦ದಿರುವ, ಶಿಕ್ಷಣವನ್ನು ಪಡೆದ ಮತ್ತು ಪಾಶ್ಚಾತ್ಯ ಆಲೋಚನೆಗಳನ್ನು ಅಳವಡಿಸಿಕೊ೦ಡಿರುವ" ಸಹಚರರನ್ನು ಬಹಳ ದೊಡ್ದ ಪ್ರಮಾಣದಲ್ಲಿ ಹೊ೦ದಿದ್ದರು. ತನ್ನ ತಾಯ್ನೆಲದಲ್ಲಿ ಸಾಂಸ್ಕೃತಿಕ ಪ್ರತೀಕವಾಗಿರುವ ಸಾಯಿ ಬಾಬಾರವರು, ರಾಷ್ಟ್ರಪತಿ ಹಾಗು ಪ್ರಧಾನ ಮ೦ತ್ರಿಗಳನ್ನು ಭಾರತ ಹಾಗು ಬೇರೆ  ದೇಶಗಳಿ೦ದ  ಆಕರ್ಷಿಸಿದರಲ್ಲದೇ ಅವರನ್ನು ಭಕ್ತರನ್ನಾಗಿ ಮಾಡಿಕೊ೦ಡರು; ೨೦೦೨ರಲ್ಲಿ ಅವರು ತಮಗೆ ೧೭೮ ದೇಶಗಳಲ್ಲಿ ಸಹಚರರಿದ್ದಾರೆ ಎಂದು ಹಕ್ಕನ್ನು ಪ್ರತಿಪಾದಿಸಿದರು.
ಜೀವನ ಚರಿತ್ರೆ
thumb ಸತ್ಯನಾರಾಯಣ ರಾಜು ರವರು ಈಶ್ವರಮ್ಮ ಹಾಗು ಪೆದ್ದವೆ೦ಕಮ್ಮ ರಾಜು ರತ್ನಾಕರಮ್ ಅವರಿಗೆ ಭಾರತದ ಆ೦ದ್ರ ಪ್ರದೇಶದ ರಾಜ್ಯದಲ್ಲಿರುವ ಪುಟ್ಟಪರ್ತಿ ಎ೦ಬ ಹಳ್ಳಿಯಲ್ಲಿ ಜನಿಸಿದರು. ಅವರ ಜೀವನದ ಬಗ್ಗೆ ತಿಳಿದಿರುವ೦ತಹ ಎಲ್ಲ ಸ೦ಗತಿಗಳು ಅವರ ಸುತ್ತ ಹೆಣೆದಿರುವ ಸಂತಚರಿತೆ ಯಿಂದ ತಿಳಿದುಕೊ೦ಡದ್ದಾಗಿದೆ, ನಿರೂಪಣಾ ಕ೦ತುಗಳಲ್ಲಿ ಅವರ ಭಕ್ತರ ಬಗೆಗಿನ ವಿಶಿಷ್ಟವಾದ ವಿಷಯಗಳು ಹಾಗು ಅದರಲ್ಲಿ ಅವರ ಅಧ್ಯಾತ್ಮಿಕ ಸ್ವಭಾವದ ಸ್ಪಷ್ಟತೆಯನ್ನು ತೋರಿಸಲಾಗಿದೆ. ಆತನ ಜನನವು, ಆತನ ತಾಯಿ ಈಶ್ವರಮ್ಮನವರ ಅಧ್ಬುತ ಪವಾಡಗಳಿಂದ ಆದ ಪರಿಶುದ್ಧ ಗರ್ಭಧಾರಣೆಯಿ೦ದ ಆಯಿತು ಎನ್ನಲಾಗಿದೆ. ಮಗುವಿದ್ದಾಗಲೇ ಆತನನ್ನು "ಅಸಾಧಾರಣ ಬುದ್ಧಿವ೦ತ" ಹಾಗು ದಯೆಯುಳ್ಳ ಮನುಷ್ಯ ಎಂದು ವರ್ಣಿಸಲಾಯಿತು. ಆತನಿಗೆ ನಾಟಕಗಳಲ್ಲಿ, ಸ೦ಗೀತ, ನಾಟ್ಯ ಹಾಗು ಬರಹದಲ್ಲಿ ಅಸಾಧಾರಾಣ ಬುದ್ಧಿವ೦ತಿಕೆ ಇತ್ತು. ಹಾಗು ಆತ ಕಾವ್ಯಗಳ ಮತ್ತು ನಾಟಕಗಳ ಬರಹವನ್ನು ಕಟ್ಟಾಸೆಯಿ೦ದ ಮಾಡುತ್ತಿದ್ದನು. ಆತನಿಗೆ ತೆಳು ಗಾಳಿಯಿ೦ದಲೇ ಆಹಾರ ಹಾಗು ಸಿಹಿ ತಿನಿಸುಗಳನ್ನು ತರಿಸುವ೦ತಹ ಶಕ್ತಿ ಇದೆ ಎಂದು ಪರಿಗಣಿಸಲಾಗಿತ್ತು.
ಮೂರನೇ ದರ್ಜೆಯವರೆಗು ಸತ್ಯ ಪುಟ್ಪಪರ್ತಿಯ ಒಂದು ಸ್ಥಳೀಯ ಶಾಲೆಯಲ್ಲಿ ಅಭ್ಯಸಿಸಿದನು, ನಂತರ ಆತನು ಬುಕ್ಕಪಟ್ಟಣಮ್ ಶಾಲೆಗೆ ವರ್ಗವಾಗಿ ಹೋದನು. ಮಾರ್ಚ್ ೮ ೧೯೪೦ರಲ್ಲಿ, ಆತನ ಸಹೋದರನ ಜೊತೆಗೆ ಉರವಕೊ೦ಡದಲ್ಲಿ ವಾಸಿಸುವಾಗ, ಸತ್ಯನು ಸಹಜವಾಗಿ ಚೇಳಿನಿ೦ದ ಕಚ್ಚಿಸಿಕೊ೦ಡನು. ಆತನು ಬಹಳ ಘ೦ಟೆಗಳವೆರೆಗೆ ತನ್ನ ಪ್ರಜ್ಞೆಯನ್ನು ಕಳೆದುಕೊ೦ಡಿದ್ದನು. ನಂತರದ ಕೆಲವು ದಿನಗಳಲ್ಲಿಯೇ ಸತ್ಯನ ವರ್ತನೆಯಲ್ಲಿ ಗುರುತಿಸಬಹುದಾದ ಬದಲಾವಣೆಗಳು ಕಂಡುಬ೦ದವು. ಆತನಲ್ಲಿ "ನಗುವ ಹಾಗು ಸಂತಾಪದ ಚಿಹ್ನೆಗಳು, ವಾಕ್ಸಂಪತ್ತು ಮತ್ತು ನಿಶಬ್ಧತೆ" ಗಳು ಇದ್ದವು. "ಆತನು ಮೊದಲು ಅರಿಯದೆ ಇದ್ದ ಭಾಷೆಯಾದ ಸ೦ಸ್ಕೃತದಲ್ಲಿ, ಕವನಗಳನ್ನು ಹಾಡಲು ಪ್ರಾರ೦ಭಿಸಿದನು." ವೈದ್ಯರು ಆತನ ವರ್ತನೆ ಚಿತ್ತವಿಕೋಪದಿ೦ದ ಆಗಿರಬಹುದು ಎಂದು ಭಾವಿಸಿದರು. ಆತನ ಪೋಷಕರು ಸತ್ಯನನ್ನು ಪುಟ್ಟಪರ್ತಿಯ ಮನೆಗೆ ಕರೆತ೦ದರು.
ಅವರು ಕಳವಳದಿ೦ದ ಆತನನ್ನು ಅನೇಕ ಸಂತರ ಬಳಿಗೆ, "ವೈದ್ಯರ" ಬಳಿ ಹಾಗು ಮಾ೦ತ್ರಿಕರ ಬಳಿಗೆ ಕರೆದುಕೊ೦ಡುಹೋದರು.
"೧೯೪೦ರ ಮೇ ೨೩ರಂದು ಎಲ್ಲ ಚಿಹ್ನೆಗಳು ಆತನ ಆಧ್ಯಾತ್ಮಿಕ ಪರಿಚಯವು ಹೊರಜಗತ್ತಿಗೆ ತಿಳಿಯುವುದರ ಮೂಲಕ ಅ೦ತ್ಯಗೊ೦ಡವು. ಸತ್ಯನು ತನ್ನ ಮನೆಯ ಸದಸ್ಯರನ್ನೆಲ್ಲಾ ಕರೆದನು ಹಾಗು ಶುಗರ್ ಕ್ಯಾಂಡಿ ಹಾಗು ಬೇರೆ ವಸ್ತುಗಳನ್ನು ನೀಡಿದನು" ಆತನ ತ೦ದೆ ಅದನ್ನು ನೋಡಿ ಆವೇಶಭರಿತನಾಗಿ ತನ್ನ ಮಗ ಮಾಟಮಾಡುವವನು ಎ೦ಬ ಆಲೋಚನೆಯನ್ನು ಮನಸ್ಸಿನಲ್ಲಿ ತ೦ದುಕೊ೦ಡನು ಹಾಗು ಆತನನ್ನು ಯಾರು ನೀನು ಎಂದು ಪ್ರಶ್ನಿಸಿದನು? ಅದಕ್ಕೆ ಉತ್ತರವಾಗಿ ಸತ್ಯನು ದೃಢವಾಗಿ ಹಾಗು ಶಾ೦ತಚಿತ್ತದಿ೦ದ "ನಾನು ಸಾಯಿ ಬಾಬ" ಎಂದು ಹೇಳಿದನು. ಆತನ ಸೂಚನೆ ಶಿರಡಿಯ ಸಾಯಿ ಬಾಬನ ಕಡೆಗೆ ತೋರುತ್ತಿತ್ತು. ಸತ್ಯನ ಜನನದ ಎ೦ಟು ವರ್ಷಗಳ ಮು೦ಚೆಯೇ ತೀರಿಹೋಗಿದ್ದ ಹಾಗು ಮಹಾರಾಷ್ಟ್ರದಲ್ಲಿ ಪೂರ್ವದ ಹತ್ತೊ೦ಬತ್ತನೇ ಹಾಗು ಇಪ್ಪತ್ತನೇ ಶತಮಾನದ ಮೊದಲಲ್ಲಿ ಜೀವಿಸಿದ್ದ ಪ್ರಸಿದ್ಧ ಸಂತ -ಶಿರಡಿಯ ಸಾಯಿ ಬಾಬನ ಪುನರ್ಜನ್ಮ ತಾನು ಎಂದು ಸತ್ಯನು ತಾನೇ ಹೇಳಿಕೊ೦ಡನು.
ಸತ್ಯ ಸಾಯಿ ಬಾಬರವರು ತಮಗೆ ಯಾರ ಜೊತೆಯೂ ಹೇಳಿಕೊಳ್ಳುವ೦ತಹ ಸಂಬಂಧ ಇಲ್ಲವೆ೦ದು ಘೋಷಿಸಿದರು, ಹಾಗು ಕ್ರಮೇಣ ಆತನ ಸುತ್ತ ಹಲವಾರು ಭಕ್ತರು ನೆರೆದರು. ಮೊದಲಿಗೆ ಗುರುವಾರಗಳ೦ದು ಭಜನೆಗಳನ್ನು ಹಾಡುತ್ತಿದ್ದರು, ನಂತರದಲ್ಲಿ ಅದು ಪ್ರತಿ ದಿನದ ಅಭ್ಯಾಸವಾಯಿತು. ೧೯೪೦ ರಲ್ಲಿ, ಸತ್ಯ ಸಾಯಿ ಬಾಬರವರು ಮದ್ರಾಸ್ ಹಾಗು ದಕ್ಷಿಣ ಭಾರತದ ಅನೇಕ ಕಡೆಗಳಿಗೆ ಪ್ರವಾಸ ಹೋದರು ಹಾಗು ಬಹಳ ಬೇಗ ಅವರು ದೊಡ್ಡ ಸ೦ಖ್ಯೆಯಲ್ಲಿ ಧಾರ್ಮಿಕ ಸಹಚರರನ್ನು ಪಡೆದರು.
೧೯೪೪ರಲ್ಲಿ, ಸತ್ಯ ಸಾಯಿ ಬಾಬರವರ ಭಕ್ತರು ಅವರಿಗೆ ಒಂದು ಮ೦ದಿರ (ದೇವಾಲಯ)ವನ್ನು ಹಳ್ಳಿಯ ಬಳಿ ನಿರ್ಮಿಸಿದರು. ಇ೦ದು ಅದನ್ನು ಹಳೆಯ ದೇವಾಲಯವೆ೦ದು ಕರೆಯಲಾಗುತ್ತದೆ. ೧೯೪೮ರಲ್ಲಿ, ಈಗಿನ ಆಶ್ರಮ ಪ್ರಶಾ೦ತಿ ನಿಲಯಮ್‌ನ ಕಟ್ಟಡದ ನಿರ್ಮಾಣ ಪ್ರಾರ೦ಭವಾಯಿತು ಹಾಗು ಎರಡು ವರ್ಷಗಳ ನಂತರ ೧೯೫೦ರಲ್ಲಿ ಅದು ಪೂರ್ಣಗೊ೦ಡಿತು. ೧೯೫೭ರಲ್ಲಿ, ಸತ್ಯ ಸಾಯಿ ಬಾಬರವರು ಉತ್ತರ ಭಾರತದ ದೇವಸ್ಥಾನಗಳ ಪ್ರವಾಸ ಹೋದರು. ೧೯೫೪ರಲ್ಲಿ, ಸತ್ಯ ಸಾಯಿ ಬಾಬರವರು ಪುಟ್ಟಪರ್ತಿಯ ಹಳ್ಳಿಯಲ್ಲಿ ಒಂದು ಸಣ್ಣ ಸಾರ್ವತ್ರಿಕವಾದ ಆಸ್ಪತ್ರೆಯನ್ನು ಸ್ಥಾಪಿಸಿದರು.
೧೯೬೩ರಲ್ಲಿ, ಸತ್ಯ ಸಾಯಿ ಬಾಬರವರು ನಾಲ್ಕು ಪ್ರಯಾಸಕರ ಹೃದಯಾಘಾತ ಹಾಗು ಹೊಡೆತಗಳನ್ನು ಅನುಭವಿಸಿದರು. ಅವರು ತಮಗೆ ತಾವೇ ಆ ಸಮಸ್ಯೆಗಳಿ೦ದ ಗುಣಮುಖರಾಗುವೆವು ಎಂದು ನ೦ಬಿದ್ದರು ಹಾಗು ಪುನಃ ಸ್ವಾಧೀನ ಪಡಿಸಿಕೊ೦ಡ ನಂತರ ಅವರು ಕರ್ನಾಟಕ ರಾಜ್ಯದಲ್ಲಿ ಪ್ರೇಮ ಸಾಯಿ ಬಾಬ ಎ೦ಬ ಹೆಸರಿನಲ್ಲಿ ಪುನಃ ಜನ್ಮತಾಳುವೆನು ಎಂದು ಘೋಷಿಸಿದರು.
೧೯೬೮ರ ಜೂನ್೨೯, ಸತ್ಯ ಸಾಯಿ ಬಾಬರವರು ಉಗಾ೦ಡ ದೇಶಕ್ಕೆ ತೆರಳುವುದರ ಮೂಲಕ ತಮ್ಮ ಮೊದಲ ವಿದೇಶ ಪ್ರಯಾಣವನ್ನು ಆರ೦ಭಿಸಿದರು. ಅವರು ತಮ್ಮ ಮೊದಲ ಔತಣಕೂಟವನ್ನು ರಾಜಧಾನಿಕಂಪಾಲದಲ್ಲಿ ಮಾಡಿದರು. ನಾರಾಯಣ ಕಸ್ತೂರಿಯವರು ಈ ರೀತಿಯಾಗಿ ಬರೆಯುತ್ತಾರೆ, "ಅವರ ವಾಸ್ತವ್ಯದ ಸಮಯದಲ್ಲಿ ಅವರು ಹಲವಾರು ಸಿ೦ಹಗಳ, ರೋಟರಿಯನ್ ಗಳ, ವೈದ್ಯರ, ವ್ಯಾಪಾರಿಗಳ, ಸದಸ್ಯರ ಹಾಗು ಸಂಸ್ಥೆಗಳ ಕೆಲಸಗಾರರ ಸಭೆಗಳನ್ನು, ಅಲ್ಲದೆ ಹಲವಾರು ಆಡಳಿತ ಮ೦ತ್ರಿಗಳ ಮತ್ತು ಸರ್ಕಾರಿ ಕೆಲಸಗಾರರನ್ನು ಕುರಿತು ಮಾತನಾಡಿದರು. ನೈರೋಬಿ ಕೀನ್ಯ, ಪೂರ್ವ ಆಫ್ರಿಕಾದ ದೇಶಗಳಲ್ಲಿ ಮಾತನಾಡುವಾಗ ಸತ್ಯ ಸಾಯಿ ಬಾಬರವರು ಈ ರೀತಿಯಾಗಿ ಹೇಳುತ್ತಾರೆ,"ನಾನು ಇಲ್ಲಿ ನಿಮ್ಮ ಹೃದಯಗಳಲ್ಲಿ ಪ್ರೀತಿಯ ದೀಪಗಳನ್ನು ಹಚ್ಚಲು ಬ೦ದಿರುವೆ, ಅದು ದಿನದಿ೦ದ ದಿನಕ್ಕೆ ಹೆಚ್ಚಾಗಿ ಮಿನುಗುತ್ತದೆ ಎಂದು ಹೇಳಿದರು. ನಾನು ಯಾವುದೇ ಒಂದು ಧರ್ಮವನ್ನು ಪ್ರತಿನಿಧಿಸಲು ಬ೦ದಿಲ್ಲ. ನಾನು ಯಾವುದೇ ಪ೦ಥದ ಅಥವಾ ವಿಶ್ವಾಸ ಅಥವಾ ಕಾರಣದ ಪ್ರಖ್ಯಾತಿಗಾಗಿ, ಅಲ್ಲದೆ ನನ್ನ ಭೋದನೆಗಳಿಗೆ ಸಹಚರರನ್ನು ಸ೦ಪಾದಿಸಲು ಬ೦ದಿಲ್ಲ ಎಂದು ನುಡಿದರು. ನನಗೆ ಯಾವ ಭಕ್ತರನ್ನು ಅಥವಾ ಅನುಯಾಯಿಗಳನ್ನು ನನ್ನ ಹಿಡಿತದಲ್ಲಿ ಅಥವಾ ಯಾವುದೇ ಮುಟ್ಟಿಯಲ್ಲಿ ಇಡಲು ಯೋಜನೆಗಳನ್ನು ರೂಪಿಸಿಲ್ಲ ಎ೦ದರು. ನಾನು ಇಲ್ಲಿಗೆ ಒಂದು ಏಕತೆಯ ನ೦ಬಿಕೆಯನ್ನು ತಿಳಿಸಲು ಬ೦ದಿರುವೆ ಎ೦ದರು, ಪ್ರೇಮದದಾರಿ, ಪ್ರೀತಿಯ ಕ್ರಿಯಾಶೀಲತೆ, ಪ್ರೀತಿಯಕರ್ತವ್ಯ, ಪ್ರೀತಿಯ ನಿರ್ಭ೦ದಗಳು ಇವುಗಳು ಆಧ್ಯಾತ್ಮಿಕ ನಿಯಮಗಳಾಗಿವೆ." ೧೯೬೮ರಲ್ಲಿ, ಅವರು ಮು೦ಬೈಯಲ್ಲಿ ಧರ್ಮಕ್ಷೇತ್ರ ಅಥವಾ ಸತ್ಯಮ್ ಮ೦ದಿರವನ್ನು ಸ್ಥಾಪಿಸಿದರು.
ಮಾರ್ಚ್ ೧೯೯೫ರಲ್ಲಿ, ಬರಡು ಜಾಗಕ್ಕೆ ತುತ್ತಾಗಿದ್ದ ಅನ೦ತಪುರದ ರಾಯಲಸೀಮಾ ಪ್ರದೇಶದಲ್ಲಿದ್ದ ೧.೨ ಮಿಲಿಯನ್ ಜನರಿಗೆ ಕುಡಿಯುವ ನೀರನ್ನು ಒದಗಿಸುವ ಯೋಜನೆಯನ್ನು ಪ್ರಾರ೦ಭಿಸಿದರು. ೧೯೭೩ರಲ್ಲಿ, ಹೈದ್ರಾಬಾದ್ ನಲ್ಲಿ ಶಿವಮ್ ಮ೦ದಿರವನ್ನು ಸ್ಥಾಪಿಸಿದರು. ಜನವರಿ ೧೯,೧೯೮೧ರಲ್ಲಿ, ಅವರು ಚೆನ್ನೈನಲ್ಲಿ ಸು೦ದರಂ ಮ೦ದಿರವನ್ನು ಉದ್ಘಾಟಿಸಿದರು. ೨೦೦೧ರಲ್ಲಿ, ಸತ್ಯ ಸಾಯಿ ಬಾಬಾರವರು ಮತ್ತೊ೦ದು ಸ್ವತ೦ತ್ರ ಹೆಚ್ಚಿನ ವಿಶೇಷತೆಯನ್ನು ಹೊ೦ದಿರುವ ಆಸ್ಪತ್ರೆಯನ್ನು ಬಡವರ ಏಳಿಗೆಗಾಗಿ ಬೆಂಗಳೂರಿನಲ್ಲಿ ಸ್ಥಾಪಿಸಿದರು. ೧೯೯೯ ಏಪ್ರಿಲ್ ನಲ್ಲಿ, ತಮಿಳುನಾಡಿನ, ಮಧುರೈನಲ್ಲಿ, ಆನ೦ದ ನಿಲಯಮ್ ಮ೦ದಿರವನ್ನು ಉದ್ಘಾಟಿಸಿದರು.
೨೦೦೫ರಿ೦ದ, ಸತ್ಯ ಸಾಯಿ ಬಾಬರವರು ಗಾಲಿಕುರ್ಚಿಯನ್ನು ಬಳಸುತ್ತಿದ್ದರು ಹಾಗು ಅವರ ಆರೋಗ್ಯವು ಹಲವು ಭಾರಿ ಕೆಡುತ್ತಿದ್ದರಿ೦ದ ಅವರು ಸಾರ್ವಜನಿಕವಾಗಿ ಹೆಚ್ಚಾಗಿ ಕಾಣಿಸಿಕೊಳ್ಳುತ್ತಿರಲಿಲ್ಲ. ೨೦೦೬ರಲ್ಲಿ, ಒಬ್ಬ ವಿದ್ಯಾರ್ಥಿಯು ತಾನು ನಿ೦ತುಕೊ೦ಡಿದ್ದ ಕುರ್ಚಿಯಿ೦ದ ಬಿದ್ದಾಗ, ಆತನ ಬಳಿಯೇ ಇದ್ದ ಇವರು ಆಕಸ್ಮಿಕವಾಗಿ ಕೆಳಗೆ ಬಿದ್ದರು ಇದರಿ೦ದಾಗಿ ಅವರ ಸೊ೦ಟದ ಮೂಳೆ ಮುರಿಯಿತು. ಈಗ ಅವರು ದರ್ಶನವನ್ನು ಕಾರಿನಿ೦ದ ಅಥವಾ ಅವರ ಪೋರ್ಟ್ ಕುರ್ಚಿಯಿ೦ದ ನೀಡುತ್ತಾರೆ. ಅವರು ಹಲವಾರು (ಭಕ್ತಿ ಗೀತೆಗಳನ್ನು) ಭಜನೆಯ ಸಿಡಿ ಗಳನ್ನು ಬಿಡುಗಡೆ ಮಾಡುವುದರ ಮೂಲಕ ಸ೦ಗೀತಗಾರರೆನಿಸಿಕೊ೦ಡರು.
ಸತ್ಯ ಸಾಯಿ ಬಾಬರವರು ಈ ರೀತಿಯಾಗಿ ಹೇಳುತ್ತಾರೆ,"ನಾನು ತೀವ್ರತರವಾದ ಪರೀಕ್ಷೆ ಹಾಗು ನಿಖರವಾದ ಅಳತೆಯನ್ನು ಮೀರಿರುವೆ". ನನ್ನ ಪ್ರೀತಿಯನ್ನು ಅರಿತವರು ಹಾಗು ಆ ಪ್ರೀತಿಯನ್ನು ಸಾಧಿಸಿದವರು ಮಾತ್ರವೆ ಅದರ ಮಿನುಗುವ ನೋಟದ ಸತ್ಯವನ್ನು ಅರಿಯುತ್ತಾರೆ ಎಂದು ಹೇಳಿದರು. ನನ್ನನ್ನು ಹೊರಗಣ್ಣಿನಿ೦ದ ಅರಿಯುವ ಪ್ರಯತ್ನವನ್ನು ಮಾಡದಿರಿ."
ನ೦ಬಿಕೆ ಹಾಗು ಭಕ್ತರ ಆಚರಣೆಗಳು
ಸತ್ಯ ಸಾಯಿ ಬಾಬರವರು ತಮ್ಮ ಭಕ್ತರಿಗೆ ಅವರ ಮೂಲ ಧರ್ಮವನ್ನು ಬಿಡಲು ಸೂಚಿಸಲಿಲ್ಲ, ಅಲ್ಲದೆ ಈ ರೀತಿಯಾಗಿ ಹೇಳಿಕೆಯನ್ನು ನೀಡಿದರು "ನನ್ನ ಮೂಲ ಧ್ಯೇಯ ಸನಾತನ ಧರ್ಮವನ್ನು ಸ್ಥಾಪಿಸುವುದು, ಅದರ ನ೦ಬಿಕೆ ಎ೦ದರೆ ಎಲ್ಲ ಧರ್ಮಗಳ ಸ್ಥಾಪಕರು ಒಂದು ದೇವರನ್ನು ಆರಾಧ್ಯ ಮಾಡುವುದಾಗಿದೆ". ಆದ್ದರಿ೦ದ ಯಾರೂ ಸಹ ತಮ್ಮ ದೇವರನ್ನು ಹಾಗು ಧರ್ಮವನ್ನು ಬಿಡುವ ಅಗತ್ಯವಿಲ್ಲ."
ಅ೦ತರರಾಷ್ಟ್ರೀಯ ಮಟ್ಟದಲ್ಲಿ, ಸತ್ಯ ಸಾಯಿ ಬಾಬರವರ ಭಕ್ತರು ಪ್ರತಿದಿನ ಅಥವಾ ವಾರದಲ್ಲಿ ಒಮ್ಮೆ ಭಾನುವಾರಗಳ೦ದು (ಹಾಗು/ಅಥವಾ ಗುರುವಾರ) ಸಾಮೂಹಿಕವಾಗಿ ಭಕ್ತಿ ಗೀತೆಗಳನ್ನು (ಭಜನೆಗಳು),ಹಾಡುತ್ತಿದ್ದರು, ಪ್ರಾರ್ಥನೆ, ಆಧ್ಯಾತ್ಮಿಕ ಯೋಗ, ಸಮಾಜ ಸೇವೆಗಳು(ಸೇವ), ಹಾಗು "ಮಾನವ ಮೌಲ್ಯಗಳ ಶಿಕ್ಷಣ" ದಲ್ಲಿ ಭಾಗವಹಿಸುವುದು (SSEHV)) ಇದನ್ನು ಸಾಯಿ ಬಾಬ ಶಾಲೆ ಎಂದು ಕರೆಯುತ್ತಿದ್ದರು.
ಸತ್ಯ ಸಾಯಿ ಬಾಬರವರ ಬೋಧನೆಯ ಮೂಲ ಅ೦ಶಗಳೆ೦ದರೆ ಅವರ ವಿದ್ಯಾರ್ಥಿಗಳಿಗೆ ಅಧ್ಯಾತ್ಮದಿ೦ದ ದರ್ಶನ್ ಆಗುವ ಅನುಕೂಲಗಳನ್ನು ತಿಳಿಸುವುದಾಗಿದೆ. ಆ ಸಮಯದಲ್ಲಿ, ಸಾಯಿ ಬಾಬರವರು ಜನರ ಜೊತೆ ಪರಸ್ಪರ ಮಾತನಾಡುತ್ತಿದ್ದರು, ಪತ್ರಗಳನ್ನು ತೆಗೆದುಕೊಳ್ಳುತ್ತಿದ್ದರು, ವಿಭೂತಿ(ಪವಿತ್ರ ಬೂದಿ) ಯನ್ನು ಪ್ರತ್ಯಕ್ಷ ಮಾಡುತ್ತಿದ್ದರು ಹಾಗು ಹ೦ಚುತ್ತಿದ್ದರು ಅಥವಾ ಗು೦ಪುಗಳಲ್ಲಿ ಇಲ್ಲವೆ ಒಬ್ಬ ವ್ಯಕ್ತಿಯನ್ನು ಸ೦ದರ್ಶಿಸುತ್ತಿದ್ದರು. ಭಕ್ತರು ಸ೦ದರ್ಶನವನ್ನು ಒಂದು ದೊಡ್ಡ ಅಭಿಮಾನದ ಸ೦ಕೇತವೆ೦ದು ಭಾವಿಸುತ್ತಿದ್ದರು ಹಾಗು ಕೆಲವೊಮ್ಮೆ ಒಬ್ಬ ವ್ಯಕ್ತಿಯನ್ನು, ಸಮೂಹವನ್ನು ಅಥವಾ ಸ೦ಸಾರವನ್ನು ವೈಯಕ್ತಿಕ ಸ೦ದರ್ಶನಕ್ಕೆ ಕರೆಯುತ್ತಿದ್ದರು. ಸತ್ಯ ಸಾಯಿ ಬಾಬರವರ ಚಲನೆಗೆ ಯಾವುದೇ ನಿರ್ಧಿಷ್ಟ ಮುದ್ರಣಗೊ೦ಡ ಉಪದೇಶಗಳು ಅಥವಾ ಸೂತ್ರಗಳಿಲ್ಲ."
ಆಶ್ರಮಗಳು ಮತ್ತು ಮ೦ದಿರಗಳು
ಸತ್ಯ ಸಾಯಿ ಬಾಬಾರವರ ಜನ್ಮ ಸ್ಥಳ ಹಾಗು ಇ೦ದಿಗೂ ಜೀವಿಸುತ್ತಿರುವ ಹಳ್ಳಿ ಪುಟ್ಟಪರ್ತಿ, ಮೂಲದಲ್ಲಿ ದಕ್ಷಿಣ ಭಾರತದ ಆ೦ದ್ರ ಪ್ರದೇಶದ ಒಂದು ಸಣ್ಣ ಹಳ್ಳಿ. ಈಗ ಆ ಸ್ಥಳದಲ್ಲಿ ನಾವು ಅತೀ ಹೆಚ್ಚಿನ ಕಾರ್ಯಾಚರಣೆಯುಳ್ಳ ವಿಶ್ವವಿದ್ಯಾನಿಲಯದ ಸಮುಚ್ಚಯವನ್ನು, ವಿಶಿಷ್ಟವಾದ ಸೌಲಭ್ಯಗಳನ್ನು ಹೊ೦ದಿರುವ ಆಸ್ಪತ್ರೆ, ಚೈತನ್ಯ ಜ್ಯೋತಿ (ಪ್ರಪ೦ಚದಲ್ಲಿ ಇರುವ ಧರ್ಮಗಳ ವಸ್ತು ಸ೦ಗ್ರಹಾಲಯವು ಅದರ ವಿನ್ಯಾಸಕ್ಕೆ ಅ೦ತರಾಷ್ಟ್ರೀಯ ಮಟ್ಟದಲ್ಲಿ ಹಲವು ಪ್ರಶಸ್ತಿಗಳನ್ನು ಪಡೆದಿದೆ ),  ಪ್ಲಾನೆಟೇರಿಯಮ್, ಒಂದು ರೈಲು ನಿಲ್ದಾಣ, ಗಿರಿಧಾಮದ ಕ್ರೀಡಾಂಗಣ, ಆಡಳಿತದ ಕಟ್ಟಡ, ಒಂದು ವಿಮಾನ ನಿಲ್ದಾಣ, ಒಳಾ೦ಗಣ ಆಟಗಳ ಕ್ರೀಡಾ೦ಗಣ ಹಾಗು ಇನ್ನು ಹೆಚ್ಚಿನದನ್ನು ಕಾಣಬಹುದು. ಉನ್ನತ ಸ್ಥಾನದಲ್ಲಿರುವ ಭಾರತದ ರಾಜಕಾರಣಿಗಳು, ಹಿಂದಿನ ರಾಷ್ಟ್ರಪತಿ ಡಾ.ಎ.ಪಿ.ಜೆ ಅಬ್ದುಲ್ ಕಲಮ್, ಹಿ೦ದಿನ ಪ್ರಧಾನ ಮ೦ತ್ರಿ ಅಟಲ್ ಬಿಹಾರಿ ವಾಜಪೇಯಿ, ಆ೦ದ್ರ ಪ್ರದೇಶದ ಮುಖ್ಯ ಮ೦ತ್ರಿ ಕೊನಿಜೇತಿ ರೋಸಯ್ಯ ಹಾಗು ಕರ್ನಾಟಕದ ಮುಖ್ಯ ಮ೦ತ್ರಿ ಬಿ.ಎಸ್ ಯಡಿಯೂರಪ್ಪ ಇವರೆಲ್ಲರೂ ಪುಟ್ಟಪರ್ತಿಯ ಆಶ್ರಮದ ಅಧಿಕೃತ ಅತಿಥಿಗಳಾಗಿ ಹೋಗಿದ್ದರು. ಸತ್ಯ ಸಾಯಿ ಬಾಬರವರ ೮೦ನೇ ಜನ್ಮ ದಿನದ ಆಚರಣೆಯಲ್ಲಿ, ಸುಮಾರು ಮಿಲಿಯನ್ ಅಷ್ಟು ಜನತೆ ಹಾಜರಿದ್ದರೆ೦ದು, ಅದರಲ್ಲಿ ೧೩,೦೦೦ ಜನ ಪ್ರತಿನಿಧಿಗಳು ಭಾರತದಿ೦ದ ಹಾಗು ೧೮೦ ಬೇರೆ ದೇಶಗಳಿ೦ದ ಬ೦ದ ಜನರಿದ್ದರೆ೦ದು ದಾಖಲಾಯಿತು.
ಸತ್ಯ ಸಾಯಿ ಬಾಬರವರು ತಮ್ಮ ಹೆಚ್ಚಿನ ಸಮಯವನ್ನು ಪುಟ್ಟಪರ್ತಿಯಲ್ಲಿರುವ ಮುಖ್ಯ {೦{ಆಶ್ರಮ{/೦} ಅ೦ದರೆ ಪ್ರಶಾ೦ತಿ ನಿಲಯ (ಅತೀ ಪ್ರಾಶಾ೦ತವಾದ ಸ್ಥಳ) ದಲ್ಲಿ ಕಳೆಯುತ್ತಿದ್ದರು. ಅತೀ ಹೆಚ್ಚಿನ ಬೇಸಿಗೆಯಲ್ಲಿ, ಬೆಂಗಳೂರು ನಗರದ ಹೊರವಲಯದಲ್ಲಿ ಇರುವ ವೈಟ್ ಫೀಲ್ಡ್ ನ ಬಳಿ ಇರುವ ಕಾಡುಗೋಡಿಯ ಬ್ರಿ೦ದಾವನ್  ನಲ್ಲಿ ಉಳಿಯುತ್ತಿದ್ದರು. ಆಗಾಗ ಅವರು ಕೊಡೈಕೆನಲ್ನಲ್ಲಿ ಇರುವ ಸಾಯಿ ಶ್ರುತಿ ಆಶ್ರಮಕ್ಕೆ ಭೇಟಿ ನೀಡುತ್ತಿದ್ದರು.
ಸತ್ಯ ಸಾಯಿ ಬಾಬರವರು ಮೂರು ಪ್ರಾಥಮಿಕ ಮ೦ದಿರಗಳನ್ನು (ಆಧ್ಯಾತ್ಮಿಕ ಕೇ೦ದ್ರಗಳು) ಭಾರತದಲ್ಲಿ ಸ್ಥಾಪಿಸಿದರು. ಮೊದಲ ಮ೦ದಿರವನ್ನು, ೧೯೬೮ ರಲ್ಲಿ ಮು೦ಬೈನಲ್ಲಿ ಸ್ಥಾಪಿಸಲಾಯಿತು, ಅದನ್ನು "ಧರ್ಮಕ್ಷೇತ್ರ" ಅಥವಾ "ಸತ್ಯಂ" ಎಂದು ಸಹ ಕರೆಯುತ್ತಿದ್ದರು. ಎರಡನೆಯ ಮ೦ದಿರವನ್ನು, ಹೈದ್ರಾಬಾದ್ ನಲ್ಲಿ ೧೯೭೩ರಲ್ಲಿ ಸ್ಥಾಪಿಸಲಾಯಿತು, ಅದನ್ನು "ಶಿವಂ" ಎಂದು ಹೆಸರಿಸಲಾಯಿತು. ಮೂರನೆ ಮ೦ದಿರವನ್ನು, ಜನವರಿ ೧೯,೧೯೮೧ ರಂದು ಚೆನ್ನೈ ನಲ್ಲಿ ಉದ್ಘಾಟಿಸಲಾಯಿತು, ಅದನ್ನು "ಸು೦ದರಮ್"ಎಂದು ನಾಮಕರಣ ಮಾಡಲಾಯಿತು.
ಸಂಸ್ಥೆಗಳು, ಸ೦ಘಗಳು ಹಾಗು ಯೋಜನೆಗಳು
ಸತ್ಯ ಸಾಯಿ ಬಾಬರವರು, ಹಲವಾರು ಸ್ವತ೦ತ್ರ ಶಿಕ್ಷಣ ಸಂಸ್ಥೆಗಳನ್ನು, ಆಸ್ಪತ್ರೆಗಳನ್ನು, ಹಾಗು ವಿವಿಧ ಸೇವಾ ಕೆಲಸಗಳನ್ನು ಸುಮಾರು ೧೬೬ ದೇಶಗಳಲ್ಲಿ ಸ್ಥಾಪಿಸಿದರು. ಪ್ರಶಾ೦ತಿ ನಿಲಯಮ್ ನಲ್ಲಿರುವ ಶ್ರೀ ಸತ್ಯ ಸಾಯಿ ಇನ್ ಸ್ಟಿಟ್ಯೂಟ್ ಆಫ್ ಹೈಯರ್ ಲರ್ನಿ೦ಗ್ ಭಾರತದಲ್ಲಿ "A++" ಅನ್ನುನ್ಯಾಷನಲ್ ಅಸ್ಸೆಸ್ಸಮೆ೦ಟ್ ಹಾಗು ಅಕ್ರಿಡಿಟೇಶನ್ ಕೌನ್ಸಿಲ್ ನಿ೦ದ ಪಡೆದ ಏಕೈಕ ಶಿಕ್ಷಣ ಸಂಸ್ಥೆಯಾಗಿದೆ, (ಇದು ಯುನಿವರ್ಸಿಟಿ ಗ್ರಾ೦ಟ್ ಕಮಿಷನ್ ನಿ೦ದ ಸ್ಥಾಪಿಸಲ್ಪಟ್ಟ ಒಂದು ಸ್ವ ನಿಯಂತ್ರಣದ ಸಂಸ್ಥೆಯಾಗಿದೆ. ಅವರು ಅನ೦ತಪುರಂನಲ್ಲಿರುವ ಸ೦ಗೀತ ಹಾಗು ಉನ್ನತ ಶಿಕ್ಷಣದ ಸಂಸ್ಥೆಗೆ ಸಹಾಯ ಹಸ್ತವನ್ನು ನೀಡಿದರು, ಅದು ಒಂದು ಮಹಿಳಾ ಶಿಕ್ಷಣ ಸಂಸ್ಥೆಯಾಗಿದೆ.
ಸತ್ಯ ಸಾಯಿ ಬಾಬಾರವರು ಕರ್ನಾಟಕದ ಮಂಗಳೂರಿನ ಅಳಿಕೆಯಲ್ಲಿರುವ ಶ್ರೀ ಸತ್ಯ ಸಾಯಿ ಲೋಕ ಸೇವಾ ಶಿಕ್ಷಣ ಸಂಸ್ಥೆಗಳಿಗೆ ಮತ್ತು ಚಿಕ್ಕಬಳ್ಳಾಪುರದ ಮುದ್ದೇನಹಳ್ಳಿಯಲ್ಲಿರುವ ಶ್ರೀ ಸತ್ಯ ಸಾಯಿ ಲೋಕ ಸೇವಾ ಶಿಕ್ಷಣ ಸಂಸ್ಥೆಗಳಿಗೆ ಏಕೈಕ ಟ್ರಸ್ಟಿಯಾಗಿ ಮುಖ್ಯಸ್ಥರಾಗಿದ್ದರು. ಅದರ ಜೊತೆಗೆ, ಸತ್ಯ ಸಾಯಿ ಬಾಬ ವಿಶ್ವವಿದ್ಯಾಲಯ ಹಾಗು ವೈದ್ಯಕೀಯ ಶಿಕ್ಷಣ ಸಂಸ್ಥೆ, ಅ೦ತರಾಷ್ಟ್ರೀಯ ಮಟ್ಟದ ಆಸ್ಪತ್ರೆ ಹಾಗು ಸ೦ಶೋಧನಾ ಸಂಸ್ಥೆ ಯನ್ನು ಸುಮಾರು ೨೦೦ಎಕರೆಗಳಲ್ಲಿ ನಿರ್ಗತಿಕ ಜನರಿಗಾಗಿ ಸ್ಥಾಪಿಸಿದರು.
thumb|225px|right|ಶ್ರೀ ಸತ್ಯ ಸಾಯಿ ಸೂಪರ್ ಸ್ಪೆಶಾಲಿಟಿ ಆಸ್ಪತ್ರೆ, ವೈಟ್ ಫೀಲ್ಡ್ (ಬೆಂಗಳೂರು ಹತ್ತಿರ), ಕರ್ನಾಟಕ, ಇಂಡಿಯಾ ಪುಟ್ಟಪರ್ತಿ ಯಲ್ಲಿರುವ ಶ್ರೀ ಸಾಯಿ ಇನ್ ಸ್ಟಿಟ್ಯೂಟ್ ಆಫ್ ಉನ್ನತ ವೈದ್ಯಕೀಯ ವಿಜ್ಞಾನದಲ್ಲಿ ೨೨೦ ಹಾಸಿಗೆಗಳ ಸೌಲಭ್ಯ ಹಾಗು ಮುಕ್ತ ಶಸ್ತ್ರ ಚಿಕಿತ್ಸೆ ಮತ್ತು ವೈದ್ಯಕೀಯ ಚಿಕಿತ್ಸೆ ಯನ್ನು ನೀಡುತ್ತದೆ, ಇದನ್ನು ನವೆ೦ಬರ್ ೨೨, ೧೯೯೧ ರಲ್ಲಿ ಪ್ರಧಾನ ಮ೦ತ್ರಿ ನರಸಿ೦ಹ ರಾವ್ ಅವರು ಉದ್ಘಾಟಿಸಿದರು. ಬೆಂಗಳೂರಿನಲ್ಲಿ ಇರುವ ಶ್ರೀ ಸತ್ಯ ಸಾಯಿ ಉನ್ನತ ವೈದ್ಯಕೀಯ ವಿಜ್ಞಾನ ಸಂಸ್ಥೆಯ ಆಸ್ಪತ್ರೆಯು ೩೩೩ ಹಾಸಿಗೆಗಳನ್ನು ಹೊಂದಿದೆ ಹಾಗು ಅದು ಬಡಜನರಿಗೆ ಮೀಸಲಾಗಿದೆ. ಆಗಿನ ಪ್ರಧಾನ ಮ೦ತ್ರಿ ಅಟಲ್ ಬಿಹಾರಿ ವಾಜಪೇಯಿ ಯವರು ಜನವರಿ ೧೯,೨೦೦೧ರಲ್ಲಿ ಈ ಆಸ್ಪತ್ರೆಯನ್ನು ಉದ್ಘಾಟಿಸಿದರು. ಈ ಆಸ್ಪತ್ರೆಯು ಸುಮಾರು ೨೫೦,೦೦೦ ರೋಗಿಗಳಿಗೆ ಉಚಿತ ವೈದ್ಯಕೀಯ ವ್ಯವಸ್ಥೆಯನ್ನು ನೀಡಿತು. ಬೆಂಗಳೂರಿನ, ವೈಟ್ ಫೀಲ್ಡ್ ನಲ್ಲಿ, ಶ್ರೀ ಸತ್ಯ ಸಾಯಿ ಸಾರ್ವತ್ರಿಕ ಆಸ್ಪತ್ರೆಯನ್ನು ೧೯೭೭ ರಲ್ಲಿ ತೆರೆಯಲಾಯಿತು, ಇದು ಸಂಕೀರ್ಣ ಶಸ್ತ್ರ ಚಿಕಿತ್ಸೆ, ಆಹಾರ ಹಾಗು ಔಷಧಿಗಳನ್ನು ಉಚಿತವಾಗಿ ಒದಗಿಸುತ್ತದೆ. ಈ ಅಸ್ಪತ್ರೆಯಲ್ಲಿ ಸುಮಾರು ೨ ಮಿಲಿಯನ್ ರೋಗಿಗಳು ಚಿಕಿತ್ಸೆಯನ್ನು ಪಡೆದಿದ್ದಾರೆ. ಶ್ರೀ ಸತ್ಯ ಸಾಯಿ ಕೇ೦ದ್ರೀಯ ಟ್ರಸ್ಟ್ ಹಲವಾರು ಸಾರ್ವತ್ರಿಕ ಆಸ್ಪತ್ರೆಗಳನ್ನು, ಎರಡು ವಿಶಿಷ್ಟ ಸೌಲಭ್ಯದ ಆಸ್ಪತ್ರೆಗಳು, ಕಣ್ಣಿನ ಆಸ್ಪತ್ರೆ, ಹಾಗು ಮೊಬೈಲ್ ಔಷಧಾಲಯಗಳು, ಹಾಗು ವೈದ್ಯಕೀಯ ಶಿಬಿರಗಳನ್ನು ಭಾರತದ ನಗರ ಮತ್ತು ಕೊಳಚೆ ಪ್ರದೇಶಗಳಲ್ಲಿ ಸ್ಥಾಪಿಸಿದರು{.1/} ಈ ಟ್ರಸ್ಟ್ ಹಲವಾರು ಕುಡಿಯುವ ನೀರಿನ ಯೋಜನೆಗಳಿಗೆ ಸಹ ಧನ ಸಹಾಯವನ್ನು ನೀಡುತ್ತದೆ. ೧೯೯೬ರಲ್ಲಿ ಆ೦ದ್ರ ಪ್ರದೇಶದ ಅನ೦ತಪುರ ಜಿಲ್ಲೆಯ ಸುಮಾರು ೭೫೦ ಬರ-ಪೀಡಿತ ಹಳ್ಳಿಗಳಲ್ಲಿ ಇರುವ ಸುಮಾರು ೧.೨ ಮಿಲಿಯನ್ ಜನರಿಗೆ ಕುಡಿಯುವ ನೀರನ್ನು ಸರಬರಾಜು ಮಾಡುವ ಯೋಜನೆಯನ್ನು ಪೂರ್ಣಗೊಳಿಸಿದರು. ಎರಡನೇ ಕುಡಿಯುವ ನೀರಿನ ಯೋಜನೆಯನ್ನು ೨೦೦೪ರಲ್ಲಿ ಪೂರ್ಣಗೊಳಿಸಲಾಯಿತು, ಅದರಲ್ಲಿ ಮರುಕಾಮಗಾರಿ ಮಾಡಿದ ನೀರಿನ ಕಾಲುವೆ "ಸತ್ಯ ಸಾಯಿ ಗ೦ಗಾ ಕಾಲುವೆ" ಯ ಅಡಿಯಲ್ಲಿ ಚೆನ್ನೈಗೆ ನೀರನ್ನು ಒದಗಿಸಲಾಯಿತು ತಮಿಳುನಾಡು ಮುಖ್ಯ ಮ೦ತ್ರಿ ಎಮ್.ಕರುಣಾನಿಧಿಯವರು ಚೆನ್ನೈ ನೀರಿನ ಯೋಜನೆಯನ್ನು ಹಾಗು ಅದರಲ್ಲಿಯ ಸಾಯಿ ಬಾಬರವರ ಪಾತ್ರವನ್ನು ಶ್ಲಾಘಿಸಿದರು. ಹಲವು ಪೂರ್ಣಗೊ೦ಡ ಯೋಜನೆಗಳೆ೦ದರೆ, ಮೇಡಕ್ಜಿಲ್ಲಾ ಯೋಜನೆ ೧೭೯ ಹಳ್ಳಿಗಳಲ್ಲಿ ೪೫೦,೦೦೦ ಜನರು ಲಾಭಪಡೆದರು ಹಾಗು ಮಹಬೂದ್ ನಗರಜಿಲ್ಲಾ ಯೋಜನೆಯಡಿಯಲ್ಲಿ ೧೪೧ ಹಳ್ಳಿಗಳ ೩೫೦,೦೦೦ ಜನರು ಲಾಭವನ್ನು ಪಡೆದರು. ಜನವರಿ ೨೦೦೭ರಲ್ಲಿ, ಶ್ರೀ ಸತ್ಯ ಸಾಯಿ ಕೇ೦ದ್ರೀಯ ಟ್ರಸ್ಟ್ ಅವರು ಒಂದು ಕುಡಿಯುವ ನೀರಿನ ಯೋಜನೆಯನ್ನು ಮಹಾರಾಷ್ಟ್ರದ, ಲಾತೂರ್‌ನಲ್ಲಿ ಪ್ರಾರ೦ಭಿಸಲಾಗುವುದು ಎಂದು ಹೇಳಿದರು. ಸತ್ಯ ಸಾಯಿ ಬಾಬ ರವರ ಎಜುಕೇರ್ ಯೋಜನೆಯಲ್ಲಿ ಪ್ರಪ೦ಚದಾದ್ಯ೦ತ ಶಾಲೆಗಳನ್ನು ಸ್ಥಾಪಿಸಿ ಮಕ್ಕಳಿಗೆ ಐದು ಮಾನವ ಮೌಲ್ಯಗಳನ್ನು ಒಳಗೊ೦ಡ ಶಿಕ್ಷಣವನ್ನು ನೀಡುವ ಗುರಿಯನ್ನು ಹೊ೦ದಿದ್ದರು. ಸಾಯಿ ಎಜುಕೇರ್‌ ವೆಬ್‌ಸೈಟ್‌ನ ಪ್ರಕಾರ, ಆಸ್ಟ್ರೇಲಿಯಾ, ಮೆಕ್ಸಿಕೊ, ಯುಕೆ, ಹಾಗು ಪೆರು ದೇಶಗಳನ್ನು ಒಳಗೊ೦ಡು ೩೩ ದೇಶಗಳಲ್ಲಿ ಶಾಲೆಗಳನ್ನು ಸ್ಥಾಪಿಸಿದ್ದಾರೆ. ದಿ ಟೈಮ್ಸ್ ಆಫ್ ಜಾ೦ಬಿಯಾದ ಹೇಳಿಕೆಯ೦ತೆ, "ಸತ್ಯ ಸಾಯಿ ಅವರ ಪ್ರಭಾವ ಧನಾತ್ಮಕವಾಗಿ ಅಭೂತಪೂರ್ವ ಯಶಸ್ಸನ್ನು ಜಾ೦ಬಿಯಾದ ವಾರ್ಷಿಕ ಶಿಕ್ಷಣದಲ್ಲಿ ನೀಡಿತು." ಶಿಕ್ಷಣದಲ್ಲಿರುವ ಮಾನವ ಮೌಲ್ಯಗಳ-ನೆಲೆಯ ಮೇಲೆ ನಿ೦ತ ಸಾಯಿ ಬಾಬ ರವರ ಆದರ್ಶಪ್ರಾಯವಾದ ಯೋಚನೆಗಳು ಜಾ೦ಬಿಯಾದ  ಶಿಕ್ಷಣ-ಶಾಸ್ತ್ರಜ್ಞರಲ್ಲಿ ಆಶ್ಚರ್ಯಕ್ಕೆ ಎಡೆಮಾಡಿಕೊಟ್ಟಿತು."  [67]
ನವೆ೦ಬರ್ ೨೩,೧೯೯೯ರಲ್ಲಿ,ಭಾರತ ಸರ್ಕಾರದ ಅ೦ಚೆ ವಿಭಾಗವು, ಒಂದು ಅ೦ಚೆಯ ಸ್ಟಾ೦ಪ್ ಅನ್ನು ಬಿಡುಗಡೆಗೊಳಿಸಿದರು ಹಾಗು ಭಗವಾನ್ ಶ್ರೀ ಸತ್ಯ ಸಾಯಿ ಬಾಬರವರು ನಗರ ಪ್ರದೇಶಗಳಲ್ಲಿ ಇರುವ ಜನರ ಕುಡಿಯುವ ನೀರಿನ ಕೊರತೆಯನ್ನು ನೀಗಿಸಲು ಅವರನ್ನು ಉದ್ದೇಶಿಸಿ ಮಾತನಾಡಿದ ಹಾಗು ಅವರ ತೊ೦ದರೆಗಳಿಗೆ ಸ್ಪ೦ದಿಸುವ, ಸೇವಾ ಕಾರ್ಯಗಳನ್ನು ಮಾಡುತ್ತಿರುವ ಚಿತ್ರವನ್ನು ಆ ಅ೦ಚೆಯ ಹೊದಿಕೆಯ ಮೇಲೆ ಮುದ್ರಿಸಲಾಗಿತ್ತು.
೨೦೦೧ರ ನವೆ೦ಬರ್ ೨೩ರಂದು, "ರೇಡಿಯೋ ಸಾಯಿ ಗ್ಲೋಬಲ್ ಹಾರ್ಮೊನಿ" ಎ೦ಬ ಡಿಜಿಟಲ್ ರೇಡಿಯೊ ಜಾಲವನ್ನು USAಯ, ವರ್ಲ್ಡ್ ಸ್ಪೇಸ್ ಆರ್ಗನೈಜೇಶನ್ ನ ಡಾ.ಮೈಕೆಲ್ ಓಲಿನಿಕಾಫ್ ನೊಬೆಲ್ (ಆಲ್ಫ್ರೆಡ್ ನೊಬೆಲ್‌ರ ದೂರದ ಸಂಬಂಧಿ ಹಾಗು ರೇಡಿಯೊ ಜಾಲದ ಒಬ್ಬ ಪೋಷಕ) ಅವರು ಆರ೦ಭಿಸಿದರು, ನಂತರ ಅವರು ರೇಡಿಯೊ ಜಾಲದ ಮೂಲಕ ಸತ್ಯ ಸಾಯಿ ಬಾಬರವರ ವಿಶ್ವ ಸಮರಸ ಹಾಗು ಶಾ೦ತಿಯನ್ನು ಒಳಗೊ೦ಡ ಸಂದೇಶ ಎಲ್ಲ ಕಡೆ ಹರಡುತ್ತದೆ ಎಂದು ಹೇಳಿದರು.
"ಪವಾಡಗಳು"
ಸತ್ಯ ಸಾಯಿ ಬಾಬ ಅವರ ಅನುಯಾಯಿಗಳು ಅವರು ವಿಭೂತಿ (ಪವಿತ್ರ ಬೂದಿ) ಹಾಗು ಕೆಲವೊಮ್ಮೆ ಆಹಾರ, ಹಾಗು ಸಣ್ಣ ಪದಾರ್ಥಗಳಾದ ಉ೦ಗುರಗಳು, ಕ೦ಠಹಾರ ಹಾಗು ಕೈಗಡಿಯಾರಗಳನ್ನು ಸೃಷ್ಠಿಸುವುದನ್ನು ನೋಡಿದ್ದೇವೆಂದು ಹೇಳುತ್ತಾರೆ. ಕೆಲವು ಪುಸ್ತಕಗಳಲ್ಲಿ, ಪತ್ರಿಕೆಗಳಲ್ಲಿ, ಚಿತ್ರೀಕರಿಸಲಾದ ಸಂದರ್ಶನಗಳಲ್ಲಿ ಮತ್ತು ಚಿಕ್ಕ ಸಾಹಿತ್ಯ ಲೇಖನದಲ್ಲಿ ಸತ್ಯಸಾಯಿಬಾಬಾನ ಅನುಯಾಯಿಗಳು ಅವರ ವಿವಿಧ ಬಗೆಯ ಪವಾಡಗಳ ಬಗೆಗೆ ಆರೋಪಿಸುತ್ತಾರೆ ಭಕ್ತಾದಿಗಳು ಹೇಳುವುದೇನೆಂದರೆ ವಸ್ತುಗಳು ಸ್ವಯಂಪ್ರೇರಿತವಾಗಿ ಚಿತ್ರಪಟಗಳು ಮತ್ತು ಸತ್ಯಸಾಯಿಬಾಬಾನ ಪವಿತ್ರಸ್ಥಾನದ ಸಂರ್ಪಕದಿಂದ ಕಾಣಿಸಿಕೊಳ್ಳುತ್ತವೆ. ಸತ್ಯಸಾಯಿಬಾಬಾನ ಭಕ್ತಾದಿಗಳ ನಂಬಿಕೆಯೇನೆಂದರೆ, ಅವರು ಇವರ ಸಂಕಟಗಳನ್ನು ತಮ್ಮೊಳಗೆ ವರ್ಗಾವಣೆ ಮಾಡಿಕೊಂಡು ತಮ್ಮನ್ನು ಮುಕ್ತಿಗೊಳಿಸುತ್ತಾರೆ ಎ೦ಬುದಾಗಿದೆ.
ಪ್ರಪಂಚದ ನಾನಾ ಭಾಗದ ಭಕ್ತಾದಿಗಳ ಮನೆಯಲ್ಲಿ,ವೀಕ್ಷಣಾಗಾರರ ಮತ್ತು ಭಕ್ತಾದಿಗಳ ವರದಿಯ ಪ್ರಕಾರ, ವಿಭೂತಿ,ಕುಂಕುಮ, ಅರಿಶಿಣ,ಪುಡಿ, ತೀರ್ಥ, ಶಿವ ಲಿಂಗಗಳ, (ಕಂಚು ಮತ್ತು  ಚಿನ್ನ) ದೇವತೆಗಳ ಮೂರ್ತಿಗಳು, ಕಲ್ಲು ಸಕ್ಕರೆ, ಹಣ್ಣುಗಳು, ಗಿಡಮೂಲಿಕೆ, ಅಮೃತ (ಸುವಾಸನೆಯುಕ್ತ ಮಕರಂದ), ಮಣಿಗಳು, ಬಣ್ಣದ ಮಾಲೆ, ಬೂದಿಯಲ್ಲಿ ಬರೆದ ಬರವಣಿಗೆಗಳು ಮತ್ತು ಬೇರೆ ವಿವಿಧ ವಸ್ತುಗಳು ಸ್ವಯಂಪ್ರೇರಿತವಾಗಿ ಪ್ರದರ್ಶನ ಮತ್ತು ಗೋಡೆಗಳ ಮೇಲೆ, ಪೀಠೋಪಕರಣಗಳ, ಚಿತ್ರಗಳ ಮತ್ತು ಸತ್ಯಸಾಯಿಬಾಬರ ಪವಿತ್ರಸ್ಥಾನದ ಮೇಲೆ ಸೃಷ್ಠಿಯಾಗುತ್ತವೆ..
ಸತ್ಯಸಾಯಿಬಾಬಾರವರು ಅಸ್ಥಿತ್ವದಲ್ಲಿರುವ ಬ್ರಹ್ಮಜ್ಞಾನಿಯಂತೆ ನಟಿಸುತ್ತಾ ಜಗತ್ತಿನ ಅಧ್ಬುತ ಪ್ರದರ್ಶನಗಳನ್ನು ವಿವರಿಸುತ್ತಾರೆ, ಆದರೆ ವಾಸ್ತವಾಗಿ ತಮ್ಮ ಕೆಳಗೆ ಇರುವ ಪ್ರಯೋಗಾತ್ಮಕ ನಿಯಮಗಳನ್ನು ತನಿಖೆಮಾಡಲು ನಿರಾಕರಿಸುತ್ತಾರೆ. ೧೯೭೪ ರ ಪ್ರವಚನದಲ್ಲಿ, " ದೃಷ್ಠಿಯ ಜ್ಞಾನದಿಂದ ಸತ್ಯವನ್ನು ಕಾಣದಂತೆ ಮಾಡಬಹುದು ಎಂದು ಅವರು ವಿವರಿಸಿದ್ದಾರೆ. ಇದು ಕೇವಲ ತಪ್ಪು ಮತ್ತು ಹಳೆಯ ಸಂದೇಶಗಳನ್ನು ನೀಡುತ್ತದೆ.   ಉದಾಹರಣೆಗೆ, ನಮ್ಮ ಕೃತ್ಯಗಳನ್ನು ಗಮನಿಸಲು ಹಲವಾರು ಜನರಿರುತ್ತಾರೆ ಹಾಗು ಅವರು ನಮ್ಮ ಸ್ವಭಾವ ಈ ರೀತಿ ಹಾಗು ಆ ರೀತಿಯಾಗಿ ಇರುತ್ತದೆ ಎಂದು ಹೇಳುತ್ತಿರುತ್ತಾರೆ "
ಏಪ್ರಿಲ್ ೧೯೭೬ ರಲ್ಲಿ, ಡಾ.ಎಚ್ ನರಸಿಂಹಯ್ಯನವರು, ಒಬ್ಬ ಭೌತವಿಙ್ಞಾನಿ, ವಿವೇಚನಕಾರ ಮತ್ತು ಬೆಂಗಳೂರು ವಿಶ್ವವಿದ್ಯಾಲಯದ ಉಪಕುಲಪತಿ, "ತಾರ್ಕಿಕವಾಗಿ ಮತ್ತು ವೈಙ್ಞಾನಿಕವಾಗಿ ಪವಾಡಗಳನ್ನು ಮತ್ತು ಬೇರೆ ತರದ ಪ್ರಮಾಣೀಕರಿಸಲಾಗುವ ಮೂಡನಂಬಿಕೆಗಳ ತನಿಖೆಮಾಡಲು" ಒಂದು ಆಡಳಿತ ಮಂಡಳಿಯನ್ನು ಸ್ಥಾಪಿಸಿದರು. ಹರಾಲ್ಡ್ ಸ್ಸನ್ ಈ ರೀತಿಯಾಗಿ ವಿವರಿಸುತ್ತಾರೆ, ನರಸಿಂಹಯ್ಯನವರು ಸತ್ಯಸಾಯಿಬಾಬಾಗೆ ಸಾರ್ವಜನಿಕವಾಗಿ ತಮ್ಮ ಪವಾಡಗಳನ್ನು ನಿರ್ಬಂಧಿತ ಸನ್ನಿವೇಶಗಳಲ್ಲಿ ಪ್ರದರ್ಶಿಸುವಂತೆ ಸಭ್ಯ ಪತ್ರವನ್ನು ಬರೆದರು ಮತ್ತು ತರುವಾಯ ಎರಡು ಪತ್ರಗಳನ್ನು ಬರೆದು ಆಹ್ವಾನಿಸಿದರು. ಸತ್ಯಸಾಯಿಬಾಬಾರವರು ನರಸಿಂಹಯ್ಯನವರ ಮಾರ್ಗವು ತಕ್ಕುದಾಗಿಲ್ಲವಾದ್ದರಿ೦ದ ನಾನು ಅದನ್ನು ಕಡೆಗಣಿಸಿದೆ ಎಂದು ಹೇಳಿದ್ದಾರೆ. ನಂತರ ನರಸಿಂಹಯ್ಯನವರ ಮಂಡಳಿ ಬಗ್ಗೆ, "ವಿಜ್ಞಾನವು ತನ್ನ ತನಿಖೆಯ ಮಿತಿಯೊಳಗಿರಬೇಕು ಕೇವಲ ಮಾನವರ ಜ್ಞಾನಕ್ಕೆ ಸಂಬಂಧಿಸಿದ ವಸ್ತುಗಳು ಈ ವೇಳೆಯಲ್ಲಿ ಆಧ್ಯಾತ್ಮಿಕತೆಯನ್ನು ದಾಟಿಹೋಗುವಂತೆ ಮಾಡುತ್ತದೆ. ಆಧ್ಯಾತ್ಮಿಕ ಶಕ್ತಿಯ ಬಗೆಯನ್ನು ತಿಳಿದುಕೊಳ್ಳಬೇಕಾದರೆ ನೀವು ಆಧ್ಯಾತ್ಮಿಕವಾದ ದಾರಿಯಿಂದಲೇ ಬರಬೇಕು ಮತ್ತು ವಿಜ್ಞಾನದಿಂದಲ್ಲ.
ವಿಜ್ಞಾನವು ಏನನ್ನು ಪ್ರಕಟಿಸಲು ಶಕ್ತವಾಗಿರುವುದೋ ಅದು ಕೇವಲ ವಿಶ್ವದ ಪ್ರಕೃತಿ ಘಟನೆಯ ಭಾಗವಾಗಿದೆ..." ಎರ್ ಲೆಂಡರ್ ಹರಾಲ್ಡ್ ಸನ್, ರವರ ಪ್ರಕಾರ ಕಮಿಟಿಯಿಂದ ಮಾಡಲ್ಪಟ್ಟ ಸಾಮಾನ್ಯ ಚಾಲೆಂಜ್ ಕೊನೆಗೊಳ್ಳುವುದಕ್ಕೆ ಬಂದಿತು ಏಕೆಂದರೆ ಪ್ರಾಯಶಃ ಕಮಿಟಿಯಲ್ಲಿದ್ದವರೆಲ್ಲರೂ ಬಾಬಾಗೆ ಭಕ್ತಾಧಿಗಳಾಗಿದ್ದರ ಪರಿಣಾಮ ಕಮಿಟಿಯು ಈ ಬಗ್ಗೆ ನಕಾರಾತ್ಮಕ ಮನೋವೃತ್ತಿಯನ್ನು ತಾಳಿತು. ನರಸಿಂಹಯ್ಯನವರ ಆಲೋಚನೆಯೇನೆ೦ದರೆ ಸತ್ಯಸಾಯಿಬಾಬ ಅವರು ಪ್ರತಿಯೊಂದು ಕಾಗದವನ್ನು ಬೇಕಂತಲೇ ಒಂದಲ್ಲಾ ಹಲವು ಬಾರಿ ನಿರ್ಲಕ್ಷ್ಯ ತೋರಿರುವುದು ಅವರ ಚಮತ್ಕಾರಗಳು ಸುಳ್ಳು ಎಂದು ತೋರಿಸುತ್ತದೆ. ಈ ಘಟನೆಯ ಫಲಿತಾಂಶವಾಗಿ, ಭಾರತದ ದಿನ ಪತ್ರಿಕೆಗಳಲ್ಲಿ ಹಲವಾರು ತಿಂಗಳುಗಳವರೆಗೆ ಈ ವಿಷಯ ಜನಪ್ರಿಯ ಚರ್ಚೆಯಾಗಿ ಪ್ರಕಟವಾಗಿತ್ತು. ಆಗಸ್ಟ್ ೧೯೭೭ ರಲ್ಲಿ ನರಸಿಂಹಯ್ಯನವರ ಕಮಿಟಿಯನ್ನು ರದ್ದು ಮಾಡಲಾಯಿತು.
ಸತ್ಯಸಾಯಿಬಾಬ "ಪವಾಡಗಳ" ಬಗ್ಗೆ ಹೇಳುತ್ತಾರೆ "ಯಾರು ನನ್ನನ್ನು ಅರ್ಥಮಾಡಿಕೊಳ್ಳುವವರೋ,ಅವರು ಬುದ್ಧಿಜೀವಿಗಳು, ಯೋಗಿ ಗಳು, ಪಂಡಿತರು,ಜ್ಞಾನಿಗಳು, ಕೇವಲ ತುಚ್ಚ ಪ್ರಾಮುಖ್ಯತೆಯ ಬಗ್ಗೆ ತಿಳಿದವರಾಗಿರುತ್ತಾರೆ, ಶಕ್ತಿಯ ಅತ್ಯಂತ ಸೂಕ್ಷ್ಮ ಭಾಗದ ಸಾಮಾನ್ಯ ಬಾಹ್ಯ ಪ್ರದರ್ಶನವೇ "ಪವಾಡ"ವಾಗಿದೆ! ಇದು ಎಲ್ಲಾ ವಯಸ್ಸಿನ ಸಂಗತಿಯಾಗಿರುತ್ತದೆ. ಜನರು (ದೈಹಿಕವಾಗಿ)ಅವತಾರಕ್ಕೆ ತುಂಬಾ ಹತ್ತಿರವಾಗಿರಬಹುದು , ಆದರೆ ಅವರು ಚಮತ್ಕಾರಗಳ ಪಾತ್ರಗಳನ್ನು ಅತಿಶಯ ಮಾಡುತ್ತಾರೆ,ನನ್ನ ವೈಭವ ಮತ್ತು ಘನತೆಗೆ ಹೋಲಿಸಿದಾಗ ತುಂಬ ಕ್ಷುಲ್ಲಕದಂತೆ , ಅಳತೆಯಲ್ಲಿ ಸೊಳ್ಳೆಯಿದ್ದಂತೆ ಮತ್ತು ಶಕ್ತಿಯಲ್ಲಿ ಆನೆಯಂತೆ ಇದರ ಮೇಲೆ ಅವು ಪದ್ಮಾಸನ ಹಾಕಿ ಕೂರುತ್ತವೆ.   ಆದ್ದರಿಂದ , ಯಾವಾಗ ನೀವು ’ಚಮತ್ಕಾರದ” ಬಗ್ಗೆ ಮಾತನಾಡುತ್ತೀರೋ,ನನ್ನ ಬೆಲೆಬಾಳುವ ನಿಜಾಂಶದ ತಿಳುವಳಿಕೆಯನ್ನು ಅರಿಯಲು ನೀವು ನಿಮ್ಮನ್ನೆ ಕಳೆದುಕೊಳ್ಳಲು ಅನುವುಮಾಡಿಕೊಡುತ್ತಿದ್ದೀರಲ್ಲಾ ಎಂದು ಮರುಕ ಉಂಟಾಗಿ ನಾನು ನನ್ನೊಳಗೆ ನಗುತ್ತೇನೆ."
ಟೀಕೆಗಳು ಮತ್ತು ವಿವಾದಗಳು
ಬ್ರಿಟಿಷ್ ಪತ್ರಕರ್ತ ಮೈಕ್ ಬ್ರೌನ್ ೧೯೯೮ ರ ತನ್ನ ಪುಸ್ತಕದಲ್ಲಿ ಚರ್ಚೆ ಮಾಡಿದ್ದಾನೆ ಏನೆಂದರೆ ೧೯೭೧ ರಲ್ಲಿ ಸತ್ಯಸಾಯಿಬಾಬರ ಅಮೇರಿಕಾದ ವಾಲ್ಟರ್ ಕೋವನ್ ಮತ್ತೆ ಪುನರ್ ಜೀವನಗೊಳ್ಳುತ್ತಾನೆ ಎಂಬ ಹೇಳಿಕೆಯು ಸುಳ್ಳಾಗಿತ್ತು. ಅವರ ಅಭಿಪ್ರಾಯವು (ಪ್ರೇಮಾನಂದರಿಂದ ಮುದ್ರಿತವಾದ) ಮಾಸಪತ್ರಿಕೆ ಇಂಡಿಯನ್ ಸ್ಕೆಪ್ ಟಿಕ್ ನಲ್ಲಿ ಒದಗಿಸಿದಂತಹ ಅವರನ್ನು ನೋಡಿಕೊಳ್ಳುತ್ತಿದ್ದ ವೈದ್ಯರ ಕಾಗದದ ಮೇಲೆ ಆಧಾರಿತವಾಗಿದ್ದಿತು. ಮೈಕ್ ಬ್ರೌನ್ ಸಹ ಈ ಪುಸ್ತಕಕ್ಕೆ ಸಂಬಂಧಿಸಿದವನಾಗಿದ್ದು ಲಂಡನ್ನಿನ ಮನೆಗಳಲ್ಲಿದ್ದ ಬಾಬಾರಿಂದ ವಿಭೂತಿ ಪ್ರದರ್ಶನದ ಛಾಯಚಿತ್ರಗಳ ಬಗ್ಗೆ ಅನುಭವ ಹೊಂದಿ ಇದರಲ್ಲಿ ಯಾವುದೇ ಮೋಸ ಮತ್ತು ಕುತಂತ್ರ ಇಲ್ಲಾ ಎಂದು ಅಭಿಪ್ರಾಯ ಪಟ್ಟಿದ್ದಾನೆ. ಬ್ರೌನ್ ಸತ್ಯ ಸಾಯಿ ಬಾಬಾನ ಸರ್ವಙ್ಞಾನಿ ಹೇಳಿಕೆಗಳ ಕುರಿತಾಗಿ ಬರೆಯುತ್ತಾನೆ, "ಸ್ಕೆಪ್ಟಿಕ್ಸ್ ಸಾಕ್ಷ್ಯಚಿತ್ರವನ್ನು ಸ್ಪಷ್ಟವಾಗಿ ಬಾಬಾನ ಐತಿಹಾಸಿಕ ಲೇಖನಗಳ ಪ್ರಸಂಗಗಳು ಮತ್ತು ಪುಸ್ತಕದ ಕಾಲಙ್ಞಾನವನ್ನು ಪರಿಗಣಿಸುವುದಕ್ಕೆ ಸ್ಥಾಪಿಸಲಾಯಿತು."
ಡಿಸೆಂಬರ್ ೨೦೦೦ ರಲ್ಲಿ ಪ್ರಕಟಿತವಾದ ಇಂಡಿಯಾ ಟುಡೇ ಮ್ಯಾಗಜೀನ್ ಬಾಬಾರವರ ಬಗ್ಗೆ ಮತ್ತು ಪಿ. ಸಿ. ಸರ್ಕಾರ್  ಮಂತ್ರವಾದಿಗಳಿಂದ  ಸುಳ್ಳು ಚಮತ್ಕಾರಗಳ ಬಗ್ಗೆ ಆರೋಪಗಳು ಎಂಬ ವಿಸ್ತೃತ  ಕಥೆಯನ್ನು ಪ್ರಕಟಿಸಿತು. BBC ಯ ಸಾಕ್ಶ್ಯಚಿತ್ರಗಳಲ್ಲಿ ಬಸವ ಪ್ರೇಮಾನಂದ, ಸ್ಕೆಪ್ಟಿಕ್ ಮತ್ತು ಹವ್ಯಾಸಿ ಮಂತ್ರವಾದಿಯು ತಾನು ೧೯೬೮ ರಿಂದಲೂ ಸತ್ಯಸಾಯಿಬಾಬಾರನ್ನು ಪರೀಕ್ಷಿಸುತ್ತಾ ಬಂದಿದ್ದೇನೆ ಬಾಬನು ಸೃಷ್ಟಿಸಿ ಮೋಸ ಮಾಡುತ್ತಿದ್ದಾನೆಂದು ತನ್ನ ಅಭಿಪ್ರಾಯವನ್ನು ವ್ಯಕ್ತಪಡಿಸಿದ್ದಾನೆ. ೧೯೮೬ ರಲ್ಲಿ ಸತ್ಯಸಾಯಿಬಾಬಾನು ಉದ್ದೇಶಪೂರ್ವಕವಾಗಿ ಬಂಗಾರದ ಸಾಮಾನುಗಳನ್ನು "ಸೃಷ್ಟಿಸಿ" ಗೋಲ್ಡ್ ಕಂಟ್ರೋಲ್ ಆಕ್ಟನ್ನು ಉಲ್ಲಂಘಿಸುತ್ತಿದ್ದಾರೆಂದು ಕೇಸನ್ನು ದಾಖಲಿಸಿದ್ದನು. ಆದರೆ ಪ್ರೇಮಾನಂದರ ಮನವಿಯು ವಿಫಲವಾಗುವುದರ ಮೂಲಕ ಆ ದಾವೆ ವಜಾ ಆಯಿತು, ಕಾರಣ ಕಾನೂನಿನ ದೃಷ್ಟಿಯಲ್ಲಿ ಆಧ್ಯಾತ್ಮಿಕ ಶಕ್ತಿಯು ಯಾವುದೇ ಶಿಕ್ಷೆಗೊಳಪಡುವುದಿಲ್ಲ.
೨೦೦೧ ರಲ್ಲಿ ವ್ಯಾನ್ ಕೋವರ್ ಸನ್ನಲ್ಲಿ ಈ ರೀತಿಯಾಗಿ ಪ್ರಕಟಿಸಲಾಗಿತ್ತು, ಸತ್ಯ ಸಾಯಿ ಬಾಬರವರು ತಮ್ಮ ಅನುಯಾಯಿಗಳಿಗೆ ಅಂತರ್ಜಾಲದ ಮೂಲಕ ಮತ್ತು ಕೆಲವು ನ್ಯೂಸ್ ಪೇಪರ್ ಗಳಲ್ಲಿ ಪ್ರಪ೦ಚದಾದ್ಯ೦ತ ಆರೋಪಗಳು ಪ್ರಚಾರವಾಗುತ್ತಿರುವುದರಿಂದ ವರ್ಲ್ಡ್ ವೆಬ್ ನಲ್ಲಿ ಸಹಿ ಮಾಡಬೇಡಿ ಎಂದು ಹೇಳಿದರು. ಆ ಲೇಖನದಲ್ಲಿ ಸತ್ಯ ಸಾಯಿ ಬಾಬರವರು ನಿಜವಾಗಿಯು ಏನನ್ನು ಹೇಳಿದ್ದಾರೆ ಎ೦ಬುದನ್ನು ಉಲ್ಲೇಖಿಸಿರಲಿಲ್ಲ, ಸತ್ಯ ಸಾಯಿ ಬಾಬರವರು ೨೦೦೦ ಸಾರ್ವಜನಿಕ ಪ್ರವಚನಗಳಲ್ಲಿ ಈ ರೀತಿಯಾಗಿ ಹೇಳಿದ್ದರು,"ಪ್ರವಚನಗಳು (ವೇದಗಳು) ಅತೀ ಪವಿತ್ರವಾದವು. ಇಂದು ಜನರು ದೂರದರ್ಶನ ಮತ್ತು ಅಂತರ್ಜಾಲದಲ್ಲಿ  ನೋಡಿದವುಗಳನ್ನೆಲ್ಲಾ ನಂಬಲು ತಯಾರಿರುತ್ತಾರೆ ಆದರೆ ಅವರ ಶ್ರದ್ಧೆಯು ವೇದದಲ್ಲಿನ ಹೇಳಿಕೆಗಳಲ್ಲಿ ನಂಬಿಕೆ ಇಡುವುದಿಲ್ಲ.  ಅಂತರ್ಜಾಲವು ಒಂದು ಕಸದ ತೊಟ್ಟಿಯಿದ್ದಂತೆ.  'ಮನಸ್ಸಿನಾಳವನ್ನು,' ಅನುಸರಿಸಿ ಅಂತರ್ಜಾಲವನ್ನಲ್ಲ."
೨೫ ರ ಜುಲೈ ೨೦೦೧ ರಲ್ಲಿ ಸಾಲೊನ್.ಕಾಮ್ಸ್ "ಅಸ್ಪೃಶ್ಯತೆ" ಎಂಬ ಚಿಕ್ಕ ಲೇಖನವನ್ನು ಕೋನಿ ಲಾರ್ ಸ್ಸನ್ ನ ನಂತರ ಪ್ರಕಟಿಸಿತು, ಸ್ವೀಡಿಷ್ ನ ಒಬ್ಬ ಚಿತ್ರ ನಟನು ತನಗೆ ತೆಗಳಿದ್ದಾರೆಂದು ಆರೋಪಿಸಿದ್ದನು ಸ್ವೀಡನ್ ನಲ್ಲಿನ ಸಾಯಿ ಸಂಘಟನೆಯ ಜೊತೆಗೆ ಸಾಯಿ ಸಂಘಟನೆಯ ಶಾಲೆಯನ್ನು ಮುಚ್ಚಲಾಗಿತ್ತು. ಇದು ಇನ್ನೂ ಹಲವಾರು ಆಪಾದನೆಗಳನ್ನು ಹೊತ್ತುಕೊಂಡಿತ್ತು. ಸುತ್ತಲೂ ವಾದವಿವಾದಗಳು ಹರಡಿಕೊ೦ಡಿದ್ದರು ಸಹ ಸಾಯಿಬಾಬಾರವರು ತಮ್ಮ ಸುತ್ತಲು ಇರುವ ವಿವಿಧ ಧರ್ಮಗಳ ಜನರನ್ನು ಸಂತೈಸಲು ಪ್ರಯತ್ನಿಸುತ್ತಿದ್ದರು ಎಂದು ವಿಮರ್ಶಕರು ಒಂದು ಲೇಖನದಲ್ಲಿ ದಾಖಲಿಸಿದರು ಸಾಯಿ ಬಾಬರವರ ಆಧ್ಯಾತ್ಮಿಕ ವ್ಯಕ್ತಿತ್ವದ ಬಗೆಗೆ ವಾದವಿವಾದಗಳಿದ್ದರು ಸಹ ಸಾಯಿ ಸಂಸ್ಥೆಯ ಅಡಿಯಲ್ಲಿ ಮಾಡಿದ ವಿವಿಧ ಪರೋಪಕಾರಿ ಕೆಲಸಗಳ ಬಗೆಗೆ ಯಾರೂ ಸಹ ಸ೦ಶಯವನ್ನು ಪಡಲಿಲ್ಲ ಎಂದು ವೀಕ್ಲಿ ಆಫ್ ಇ೦ಡಿಯಾದಲ್ಲಿ ಮುದ್ರಿಸಲಾಗಿತ್ತು.
BBC ಮತ್ತು ದನೀಷ್ ಬ್ರಾಡ್ ಕಾಸ್ಟಿಂಗ್ ಕಾರ್ಪೋರೇಶನ್ನಿಂದ ಸಾಕ್ಷ್ಯಚಿತ್ರಗಳು ಪ್ರಕಟಿಸಲ್ಪಟ್ಟವು,ನಡೆದ ಪವಾಡಗಳ ವೀಡಿಯೋ ಚಿತ್ರಗಳನ್ನು ವಿಶ್ಲೇಷಿಸಿದ ನಂತರ, ಅವುಗಳು ಕೈಚಳಕದಿ೦ದ ಆದ ತ೦ತ್ರಗಳು ಎ೦ಬ ಅಭಿಪ್ರಾಯವನ್ನು ಸೂಚಿಸಲಾಯಿತು. ೧೯೯೫ ರಲ್ಲಿ ಟಿವಿ ಯ ಸಾಕ್ಷ್ಯಚಿತ್ರ ಗುರು ಬಸ್ಟರ್ಸ್ ನ್ನು, ಒಬ್ಬ ಚಿತ್ರ ತಯಾರಕನಾದ ರಾಬರ್ಟ್ ಈಗಲ್ನಿಂದ ಯು ಕೆ ಯ ಚಾನೆಲ್ 4ಗೋಸ್ಕರ ನಿರ್ಮಿಸಲ್ಪಡಲಾಯಿತು, ಅದರಲ್ಲಿ ಸಾಯಿ ಬಾಬಾರವರು ಸುಳ್ಳನ್ನು ಸೃಷ್ಠಿ ಮಾಡುವ ಆರೋಪವನ್ನು ಹೊತ್ತರು. ಒಂದು ವಿಡಿಯೋ ಟೇಪ್ ಒಬ್ಬ ಮಂತ್ರವಾದಿಯ ತಂತ್ರಗಳನ್ನೆಲ್ಲಾ ಇಲ್ಲಿ ಉಪಯೋಗಿಸಲ್ಪಡುತ್ತಿವೆ ಎಂಬ ಸೂಚನೆಯನ್ನು ಒದಗಿಸಿತ್ತು. ಅದೇ ವಿಡಿಯೋ ಟೇಪ್ ಡೆಕ್ಕನ್ ಕ್ರಾನಿಕಲ್ ನಲ್ಲಿ ೨೩ ನವೆಂಬರ್ ೧೯೯೨ ರಂದು ಮೊದಲ ಪುಟದ ಮುಖ್ಯಾಂಶವಾಗಿ "ಡಿಡಿ ಟೇಪ್ ಬಾಬಾರ ಮಂತ್ರವನ್ನು ಅನಾವರಣಗೊಳಿಸಿತು".
BBCಯು ೨೦೦೪ರಲ್ಲಿ ಸಾಕ್ಷ್ಯಚಿತ್ರವನ್ನು ದಿ ಸೀಕ್ರೆಟ್ ಸ್ವಾಮಿ ಎ೦ಬ ಹೆಸರಿನಲ್ಲಿ ಯುನೈಟೆಡ್ ಕಿಂಗ್ ಡಮ್ ನಲ್ಲಿ ಮತ್ತು ಬಿಬಿಸಿ ವರ್ಲ್ಡ್ ನಲ್ಲಿ 'ದಿ ವರ್ಲ್ಡ್ ಅನ್ ಕವರ್ಡ್'ಎ೦ಬ ಕಂತುಗಳಲ್ಲಿ ಪ್ರದರ್ಶಿಸಿತು. BBCಯ ಸಾಕ್ಷ್ಯಚಿತ್ರವು ಒಂದು ಪ್ರಮುಖ ವಿಷಯವಾದ ಅಲಾಯ ರಾಹ್ಮ್ ನ ಲೈಂಗಿಕ ಬೈಗುಳಗಳ ಆರೋಪಗಳು ಸಾಯಿ ಬಾಬಾರ ಬಗ್ಗೆ ಆಧರಿಸಿದ್ದಾಗಿತ್ತು. ಮಾರ್ಕ್ ರೋಷೆ ಯ ಜೊತೆಗಿನ ಸಂದರ್ಶನದ ಸಾಕ್ಷ್ಯಚಿತ್ರದಲ್ಲಿ ,ಆತನು ಸುಮಾರು೧೯೬೯ರಿ೦ದ ತನ್ನ ಜೀವನದ ೨೫ ವರ್ಷಗಳನ್ನು ಚಳುವಳಿಗಾಗಿ ಮೀಸಲಿಟ್ಟಿದ್ದನು ಮತ್ತು ಅವರಿಂದ ಕಿರುಕುಳ ಕ್ಕೊಳಗಾಗಿರುವೆನೆಂದು ಆರೋಪಿಸಿದನು BBC ಗೋಸ್ಕರ ಒಬ್ಬ ಪ್ರತಿನಿಧಿ ಯು ಏಷಿಯಾ ವಾಯ್ಸ್ ಒಂದು ಮುಂದುವರೆದ ಸಮತೋಲನವುಳ್ಳ ಮತ್ತು ನಿಷ್ಪಕ್ಷಪಾತವಾದ ಸಾಕ್ಷ್ಯಚಿತ್ರವನ್ನು ನಿರ್ಮಿಸಿದರು, ಮತ್ತು ಅದೊಂದು ಸಂದ್ಧಿಗ್ದ ಸಮಯದ ಕಥೆಯಾಗಿದೆ ಹಾಗು ಅಂತಿಮವಾಗಿ, ಸತ್ಯಕ್ಕೆ ದೂರವಾದುದಾಗಿದೆ. ಮತ್ತೊಂದು ಸಾಕ್ಷ್ಯಚಿತ್ರ ಸಾಯಿ ಬಾಬನಿಂದ ಭ್ರಷ್ಟಗೊಂಡ ,ಕಿರುಕುಳ ಹಾಗು ಆರೋಪಗಳನ್ನು ಒಳಗೊ೦ಡ ಸಂದರ್ಶನವಾಗಿತ್ತು. ಡೆನ್ಮಾರ್ಕ್ ನ ರಾಷ್ಟ್ರೀಯ ದೂರದರ್ಶನ ಮತ್ತು ರೇಡಿಯೋ ಬ್ರಾಡ್ ಕಾಸ್ಟಿಂಗ್ ಕಂಪನಿ,ಡೆನ್ಮಾರ್ಕ್ ರೇಡಿಯೋ (Dr), ದಿಂದ ಇದನ್ನು ನಿರ್ಮಿಸಲ್ಪಟ್ಟಿದೆ.